10-05-2019 11:42 - Cebhe.info - İdman 8\n"Finala yüksəldiyimiz üçün xoşbəxtik, amma məqsədimizə çatmaqdan ötrüdaha bir çətin oyun keçirməliyik. Finalda oynamaq çox çətindir. Bakıda azarkeşlərimizə xüsusi anlar bəxş etmək istəyirik".\n"Report" xəbər verir ki, bunu İngiltərə "Arsenal"ının baş məşqçisi Unay Emeri Avropa Liqasının yarımfinalında "Valensiya"ya 4:2 hesabı ilə qalib gələrək, finala yüksəldikləri cavab oyunundan sonra deyib. 48 yaşlı mütəxəsis yeni tarix yazmaq istədiklərini bildirib: "Çempionlar Liqasında iştirak etmək üçün 2 yolumuz var idi. Premyer Liqada şansımızı itirdiyimizdən, məqsədimiz kuboku qazanıb, növbəti mövsüm Çempionlar Liqasındaçıxış etməkdir. Biz kuboku qazanaraq yeni tarix yazmaq istəyirik".\nBakıda Formula 1 həyəcanını, azarkeş ruhunu əks etdirən GÖRÜNTÜLƏR\n10-05-2019 15:11 - Davam.az - İdman\nBu gün Bakıda Formula 1 Azərbaycan Qran Prisi yekunlaşıb. Trend-in məlumatına görə, "Mercedes" komandasının pilotu finlandiyalı Valtteri Bottas Formula 1 Azərbaycan Qran Prisinin qalibi olub.\n“Qəbələ” maliyyə hesabatını açıqladı - Foto\n10-05-2019 14:09 - Qafqazinfo.az - İdman\nAzərbaycan Premyer Liqasının daha bir klubu maliyyə hesabatını açıqlayıb. Hesabatda klubun cari və cəmi öhdəlikləri 2 milyon 916 min manat, cəmi kapitalı 10 milyon 754 min manat, cəmi aktivləri isə 13 milyon 670 min manat göstərilib.\nPSJ-nin Buffonla bağlı son qərarı\n10-05-2019 12:03 - Yenisabah.az - İdman\nPSJ rəhbərliyi qapıçısı Canluici Buffonla bağlı yekun qərarını verib. “Yeni Sabah” xəbər verir ki, beləki, klub təcrübəli qolkiperə yeni müqavilə təklif etmək fikrindən daşınıb.\n10-05-2019 11:05 - Qafqazinfo.az - İdman\n10-05-2019 03:15 - Musavat.com - İdman\n10-05-2019 13:10 - Cebhe.info - İdman


Hollandiya və Britaniya Rusiyanı 'nifrətdə' suçlayırlar\n2021, 27 Oktyabr, çərşənbə, Bakı vaxtı 10:06\nHollandiyanın və Böyük Britaniyanin baş nazirləri Rusiyanı «qlobal dəyərlərə nifrətdə» ittiham edirlər. Hər iki ölkə də oktyabrın 4-də Rusiya hərbi kəşfiyyatının müxtəlif beynəlxalq və milli qurumlara kiberhücumlar hazırladığını bildiriblər.\nNATO baş katibi Yens Stoltenberq bəyan edib ki, Rusiya kiberməkanda «məsuliyyətsiz» davranışına son qoymalıdır. O əlavə edib ki, müttəfiqləri Böyük Britaniya və Hollandiyanı dəstəkləyir.\nRusiya Xarici İşlər Nazirliyinin nümayəndəsi Mariya Zaxarova Britaniyanın ittihamlarını təkzib edib və onları «cəhənnəmin parfümeriya qarışığı» adlandırıb. Hollandiyanın suçlamalarına isə, hələlik, rəsmi reaksiya verilməyib.


İdman uşaqların təkcə fiziki deyil, eyni zamanda psixoloji sağlamlığının təməlidir.\nApasport.az saytının məlumatına görə, xüsusən də, yeniyetmə yaşda olanların idmana yönləndirilməsi çox vacibdir.\nBu, hər şeydən əvvəl valideyn üçün övladının pis vərdişdən uzaq durması, sabahının sağlam olması baxımından önəmlidir.\nKiçik yaşlarında idmana getmək mənlik dəyərini artırır\nİdmanla məşğul olmaq insanda kiçik yaşlarından özünəinam formalaşdırır, onu bir şəxsiyyət kimi yetişdirir, mənlik dəyərini artırır. Bəzi idman növləri düşünmə bacarığını genişləndirir, hadisələri öncədən sezmə qabiliyyəti yaradır. Həm də yeni fəaliyyət növlərini sınamaq baxımından idman vacibdir. Çünki bununla uşaqlar yeniliklər axtarır, rəqabət aparmaq hissində olurlar ki, bu da özünüinkişafda faydalı hesab edilir.\nİdman uşaqlarda liderlik bacarığı da formalaşdırır. Liderlik məsuliyyət deməkdir ki, bunun da hər bir insanın həyatına mütləq böyük təsiri var. Həmyaşıdları ilə daim ünsiyyət qurmaq uşaqlarda liderlik xüsusiyyətinin artmasına gətirib çıxarır. Bu, ən çox da kollektiv idman növlərində tələb olunan əsas meyarlardan biridir. Çünki istənilən komandanın məşqçisi ilə yanaşı, bir liderinin olması nəticələrinə də birbaşa təsir göstərir.\nLiderliklə yanaşı, dostluğu formalaşdırır - idman\nDaim eyni uşaqlarla idman etmək, bir yerdə vaxt keçirmək uşaqlarda dostluq bacarığı da yaradır. Böyüklər kimi, azyaşlılar arasında da özünə qapanıqlar olur. İdman, ünsiyyət, daim münasibətdə olmaq onların bu probleminin həlli yönündə böyük rol oynayır. Bütün bunların dostluq qurmaqda ciddi faydası var. Keçilən məşqlər uşaqlarda bir-birinə bağlanma, inam və sosiallaşma yaradır. Nəticədə onlar uzunmüddətli dostluqlar qura bilirlər.\nPsixoloqlar hesab edir ki, yeniyetmə və gənclər müasir dövrdə fiziki görünüşə böyük önəm verirlər. Xüsusən də, gəncləri bədən quruluşları narahat edir, mənfi düşüncədə olurlar, özgüvənləri aşağı düşür. Bəlli yaşdan sonra bunu qaydaya salmaq üçün fədakarlıqlar edir, xüsusi idman proqramları ilə fiziki durumlarını yaxşılaşdırmağa çalışırlar. Halbuki kiçik yaşlardan idmanla doğru şəkildə məşğul olmaq həm insanda təbii yolla fiziki görünüş yaradır, həm də özünəinam formalaşdırır. İdman mütəxəssisləri də məsləhət görürlər ki, kiçik yaşlarındakı uşaqlar sabahın idmançısı olmaq üçün ilkin olaraq üzgüçülük, gimnastika və atletika ilə məşğul olmalıdırlar. Çünki bundan sonra onlar sevdikləri növü rahatlıqla seçə bilirlər.\nBu günün yeniyetmə idmançısı, sabahın hazır əsgəri\nHər idman növünün öz qaydaları, tələbləri var. Onunla məşğul olanlar həm də qaydalara əməl etməyi, çərçivəsindən çıxmamağı öyrənir. Bu vərdiş insanı intizamlı vətəndaş kimi yetişdirir, həyatı boyu hər addımını atdığı zaman bu barədə öncədən düşünməyə vadar edir. Hətta onlar sabahın əsgəri olaraq Vətəni qorumağa da tam hazır vəziyyətdə yollanırlar.\nUşaqlıqdan idmanla məşğul olmaq bəlli yaşa gəldikdə də sağlam, gümrah qalmağa xidmət edir, digərləri ilə müqayisədə bədəndə ağrıları azaldır, beyni daim inkişafda saxlayır. İdmanın insan həyatına müsbət təsiri düşündüyümüzdən də çoxdur. Məsələn, stressdən uzaq tutur, qayğını unutdurur, yuxu rejimini qaydaya salır, artıq çəkidən xilas edir, ürəyi gücləndirir, özünü yüngül və enerjili hiss etdirir, qan təzyiqini aşağı salır. Bir sözlə, idman sağlamlığın və gümrahlığın rəhmidir.\nİdman növünü valideyn seçməli deyil\nİdman uşaqların gələcək həyatında müxtəlif variantlardan istifadə edən, daim yeniliklər axtarmaq qorxusunu aradan qaldıran vasitədir. Radikal dəyişikliklər etmək asan deyil. Təbii ki, valideynin övladını hansısa idman növünə məcbur qoyması doğru deyil. Etiraf edək ki, bu cür problemlər bütün dünyada mövcuddur. Məsələn, hansısa uşağın boksa həvəsi var, ancaq valideyn öz marağını üstün tutaraq onu futbola yazdırmaq qərarına gəlir. Bu isə bəzi hallarda uşaqda özünəinamı, qərar vermə bacarığını azaldır. Bir çox idman ölkəsində isə durum fərqlidir. Məsələn, uşaq hansısa idman növünə valideynin və özünün istəyi ilə yazıla bilməz. Onlara qan qrupuna, fiziki göstəricisinə uyğun olaraq bölmələrə yazılmaq məsləhət görülür. Ölkəmizdə gimnastikanı seçmək istəyənlərdən də bunlar tələb olunur. Bu da ondan irəli gəlir ki, bədii gimnastika daha ecazkar hesab olunduğu üçün çoxları qızlarının bu idman növü ilə məşğul olmasını istəyir. Lakin bəzi valideynlərlə söhbətdə sonradan fikirlərinin dəyişdiyinin şahidi oluruq. Onlar mentalitetimizə uyğun olaraq idman gimnastikası və ya gimnastikanın digər növünün qızlarda bədən quruluşuna təsir etdiyini düşünürlər. Ancaq sonradan uşağının, həqiqətən də, burada özünü tapdığının şahidi olaraq, sevincini gizlətmirlər.\nPsixoloq valideyn istəyi ilə uşağın idman növünü seçməsinə qarşıdır\nPsixoloq Vüqar Xəlilovun fikrincə, uşağı hansısa idman növünə yazdırdıqda onun bacarıq funksiyalarına da diqqət yetirmək şərtdir: “Bəzən valideyn deyir ki, mənim oğlum futbolçu və ya güləşçi olmalıdır. Ancaq övladının həm özünün, həm də bədən funksiyalarının həmin idman növünə uyğun gəlib-gəlmədiyini düşünmür. Təəssüf ki, hələ də bu fikirdə olan insanlar var. Uşağın boyu, çəkisi, cəldlik dərəcəsi və bir çox xüsusiyyətləri onun hansı növə uyğun olduğunu təxmin etmək üçün kifayət etməlidir. Uşağı düzgün yönləndirmək onun gələcək həyatında böyük uğurlar əldə etməsinə ciddi təkandır. Hətta ən düzgün təməldir desək, yanılmarıq. Bunu edərkən də mütləq uşağın fikirlərini dinləmək, ona doğru istiqaməti xoş münasibətlə vermək vacibdir. Ata və ya ananın özü bacarmadığını uşağının reallaşdırmasını istəməsi onu uçuruma sürükləyə, onda idmana nifrət yarada bilər. Bu bir növ öz həyatını kompensasiya etmək deməkdir. Belədə övladı qatıldığı ilk yarışda uğursuz nəticə əldə etdiyi zaman bədbinlik yaranır. Bu cür valideynlərin psixoloqlara müraciəti daha çox olur. Onlara verilən ilk məsləhət istənilən nəticədən sonra uşağa dəstək olmaq, onu ruhdan salacaq hərəkətlərə yol verməməkdir”.\nXəlilov bildirib ki, artıq Azərbaycanda bir çox qurumlarda, o cümlədən orta məktəblərdə psixoloqlar fəaliyyət göstərir. Bu təcrübə idman bölmələrində də tətbiq edilsə, bundan qazanan Azərbaycan gəncliyi və idmanı olacaq: “Çünki belə olacağı halda psixoloq uşağa gəldiyi idman növünü sevdirəcək, onun daha həvəslə işləməsi üçün lazımi məsləhətləri verəcək. Psixoloqun idman növlərində fəaliyyətinin digər faydası isə məcburiyyətdən bölmələrə yazılan uşaqları düzgün istiqamətləndirməkdir”.\nPsixoloq onu da qeyd edib ki, valideyn yeniyetmə idmançıların psixoloji hazırlığını düzgün qursa, əlavə köməyə ehtiyacları qalmaz. Onlar bunun üçün əvvəlcə uşağa psixoloji dəstək verməyi özləri öyrənməli, ardınca hər bir yanaşmada uşağın məşğul olacağı vərdişə sevgi yaratmalıdır.


Şənbə günü Tripoli beynəlxalq aeroportunun yaxınlığında şiddətli silahlı toqquşmalar başlayıb.\nAfrigatenews portalının yaydığı məlumata görə, döyüşlərdə hər iki tərəf - Liviya Milli Ordusunun hissələri və Milli Həmrəylik Hökumətinə tabe olan qüvvələr artilleriya silahlarından və iri çaplı pulemyotlardan atəş açırlar. Ölən və yaralananların olduğu bildirilir.\nAeroport artıq bir neçə dəfə əldən-ələ keçib. Son vaxtlaradək ona Milli Həmrəylik Hökumətinin dəstələri nəzarət edirdi.\nDünya Səhiyyə Təşkilatının Liviya bölməsinin məlumatına əsasən, toqquşmaların gedişində indiyədək 220-dən çox insan həlak olub, min nəfərə yaxın insan yaralanıb, 20 minədək sakin isə öz evini tərk edib.\nXatırladaq ki, aprelin 4-də feldmarşal Xəlifə Haftarın komandanlıq etdiyi Liviya Milli Ordusunun hissələri Tripoliyə hücuma başlayıb. Paytaxta nəzarət edən Milli Həmrəylik Hökumətinə tabe olan hərbi birləşmələr tam döyüş hazırlığı səviyyəsinə gətirilib.\nHazırda Liviyada ikihakimiyyətlilik hökm sürür: şərqdə - Tobruk şəhərində seçkilərdə qələbə qazanan parlament, qərbdə - paytaxt Tripolidə isə BMT və Avropa İttifaqının dəstəyi ilə qurulan Milli Razılıq Hökuməti fəaliyyət göstərir. Ölkənin şərq hissəsinin hakimiyyəti Tripoliyə tabe olmur və Liviya Milli Ordusunun komandanı Haftarla əməkdaşlıq edir.


Goranboyda V-30 partladıcısı tapılıb (FOTO)\nHadisə 16 May 2020 00:33 (UTC+04:00)\n2020-ci il 15 May tarixində saat 11:32-də Daxili İşlər Nazirliyinin Xocalı rayon Polis Şöbəsindən Agentliyə Goranboy rayonunun Todan kəndindən Mənəşli kəndinə gedən yolun sağ tərəfində kolluq ərazidə partlamamış hərbi sursatın tapılması barədə məlumat daxil olub.\nƏrazilərin Minalardan Təmizlənməsi üzrə Milli Agentlikdən (ANAMA) Trend-ə verilən xəbərə görə, məlumata əsasən Agentliyin xüsusi mobil çevik əməliyyat qrupu, Daxili İşlər Nazirliyinin Xocalı rayon Polis Şöbəsinin və Goranboy rayon Mərkəzi Xəstəxanasının əməkdaşları dərhal həmin əraziyə göndərilib.\nAgentliyin mütəxəssisləri və Xocalı rayon Polis Şöbəsinin əməkdaşları tərəfindən birlikdə yuxarıda adı qeyd olunmuş əraziyə baxış keçirilib. Təhlükəsizliyi təmin etmək məqsədilə ərazi polislər tərəfindən mühasirəyə alınıb.\nAgentliyin mütəxəssisləri tərəfindən aparılan təcili təxirəsalınmaz əməliyyat-axtarış tədbirləri nəticəsində 1 ədəd V-30 partladıcısı aşkar olunub, zərərsizləşdirilməsi üçün götürülərək Agentliyin mərkəzi məhvetmə ərazisinə daşınıb.\nPartladıcının ətrafında 300 kv.m əraziyə yerüstü baxış keçirilib, əlavə təhlükəli əşya və qurğu aşkarlanmayıb.


Ev Dekorasiya İstehsalçıları və Təchizatçıları - Çin Ev Dekorasiya Zavodu\nBaşlanğıc üçün xüsusi tikmə dəsti DIY Əl istehsalı Tikiş Sənəti Nakış Dəstləri 511121\nİsti satılan Avropa Nakış Çiçək Naxışlı İplik Plastik Çemberlə Naxışlı Diy Nakış Dəsti əllə hazırlanmış üç ölçülü tikmə, hisslərinizi ifadə etmək üçün əl hazırlasın. Yüksək keyfiyyətli parçalar, yüksək keyfiyyətli çap, sadə istehsal.\nBaşlanğıc üçün xüsusi tikmə dəsti DIY Əl istehsalı Tikiş Sənəti Nakış Dəstləri 511122\nBaşlanğıc üçün xüsusi tikmə dəsti DIY Əl istehsalı Tikiş Sənəti Nakış Dəstləri 511123\nBaşlanğıc üçün xüsusi tikmə dəsti DIY Əl istehsalı Tikiş Sənəti Nakış Dəstləri 511125\nBaşlanğıc üçün xüsusi tikmə dəsti DIY Əl istehsalı Tikiş Sənəti Nakış Dəstləri 511126\nBaşlanğıc üçün xüsusi tikmə dəsti DIY Əl istehsalı Tikiş Sənəti Nakış Dəstləri 511127\nBaşlanğıc üçün xüsusi tikmə dəsti DIY Əl istehsalı Tikiş Sənəti Nakış Dəstləri 511128\nİsti satış festivalı (orijinal niyyətinizi unutma) Plastik halqa ilə işlənmiş Diy Nakış Dəsti əllə hazırlanmış üç ölçülü tikmə, hisslərinizi ifadə etmək üçün əl hazırlasın. Yüksək keyfiyyətli parçalar, yüksək keyfiyyətli çap, sadə istehsal.\nBaşlanğıc üçün xüsusi tikmə dəsti DIY Əl istehsalı Tikiş Sənəti Nakış Dəstləri 511129\nİsti satılan Festival (ad gününüz mübarək) İplikli Nakışlı Diy Nakış Dəsti Plastik halqa ilə istifadə - üç ölçülü tikmə istifadə edin, hisslərinizi ifadə etmək üçün əl hazırlasın. Yüksək keyfiyyətli parçalar, yüksək keyfiyyətli çap, sadə istehsal.\nBaşlanğıc üçün Xüsusi Nakış Dəsti DIY Əl istehsalı Tikiş Sənəti Nakış Dəstləri 511130\nİsti satılan festival (Üç ömrünü əvvəlcədən təyin olunmuş) İplikli Nakışlı Diy Nakış Dəsti Plastik halqa ilə əllə hazırlanmış üç ölçülü tikmə, hisslərinizi ifadə etmək üçün əl hazırlasın. Yüksək keyfiyyətli parçalar, yüksək keyfiyyətli çap, sadə istehsal.\nBaşlanğıc üçün xüsusi tikmə dəsti DIY Əl istehsalı Tikiş Sənəti Nakış Dəstləri 511131\nİsti satış festivalı (Gjanice əlini tutun) Mövzu Nakışlı Diy Nakış Dəsti Plastik halqa ilə istifadə - üç ölçülü naxış istifadə edərək, hisslərinizi ifadə etmək üçün əl hazırlasın. Yüksək keyfiyyətli parçalar, yüksək keyfiyyətli çap, sadə istehsal.\nBaşlanğıc üçün xüsusi tikmə dəsti DIY Əl istehsalı Tikiş Sənəti Nakış Dəstləri 511132\nİsti satış şənliyi (ilk baxışdan aşiq olmaq) İpli Naxışlı Diy Nakış Dəsti Plastik halqa ilə əllə hazırlanmış üç ölçülü tikmə, hisslərinizi ifadə etmək üçün əl hazırlasın. Yüksək keyfiyyətli parçalar, yüksək keyfiyyətli çap, sadə istehsal.


"Sinə döyməyin islamla əlaqəsi yoxdur, bu adət yəhudilərdə var" - Əbu Bəkr məscidinin imamı » Sumqayitfakt.az\nBaxılıb: 4232 Tarix: 17-08-2021 15:37\nAvqust ayının 19-da Aşura günüdür. Bəzi şəxslər Məhərrəm ayının həmin günü işləmir, evdən çölə çıxmır. Hətta elə insanlar var ki, Aşura günündə ev işlərini belə günorta saatlarındaək dayandırır, bunun günah olduğunu düşünürlər.\nMəscidlərdə isə zəncir vurmaq, sinə döymək kimi ritiuallar həyata keçirilir.\nMaraqlıdır, Aşura günü ilə bağlı dində xüsusi qayda və qadağalar varmı?\nSumqayitfakt.Az bildirir ki, mövzu ilə bağlı sfera.az-a danışan "Əbu Bəkr" məscidinin imamı Hacı Qamət Süleymanov özünə zərər vurmağın və bu kimi dini ritualların İslamda yox, başqa dinlərdə olduğunu deyib:\n"Aşura günü ilə bağlı dində hansısa qaydalar toplusu yoxdur. Bu şəkildə dini rituallar yəhudilərdə var. Məsələn, onlar şənbə günü işləmir, yuyunmur. Ölüyə görə bədəninə zəncir vurmaq, sinə döymək də başqa dinlərdə var, İslamda belə bir qayda yoxdur. İslam buyurur ki, özünə ziyan vermək olmaz. Quran kitabında bidirilir ki, ilin 4 ayı haramdır. Bu aylardan biri Məhərrəm ayıdır ki, bu ayda da Tanrı insanları özünə zülm etməməyə çağırıb".


Hәbsdәki jurnalistin anası: “Oğlumu dəmir çarpayıya qandallayıb…” | Azadliq\n05 Oktyabr 2017 12:21\nOktyabrın 3-də Zahirə Şirəliyeva 9 saylı Cəzaçəkmə Müəsissəsində 10 günlük cərimə kamerasında qaldıqdan sonra oğlu Cavid Şirəliyevlə görüşüb.\nZahirə Şirəliyeva görüşdən sonra oğluna işgəncələr verilməsi ilə bağlı Facebook-da məlumat yayıb.\nCavid Şirəliyev 2016-cı il mayın 22-də 5 il müddətinə azadlıqdan məhrum edilib. Gəncə Şəhər Ağır Cinayətlər Məhkəməsi onu hədələmək yolu ilə rüşvət tələb etmə ittihamı ilə (Cinayət Məcəlləsinin 182.2.1 və 182.2.4-cü maddələri) təqsirli bilib.\n“Oğlum karsdan çıxandan sonra səhhətində ciddi problemlər yaranıb. Bildiyiniz kimi 7gun.az saytının bas redaktoru, hüquq müdafiəcisi ve jurnalist Cavid Şirəliyev və Rüfət Səfərov aclıq aksiyası keçirmək istədiklərinə görə karsa salınıblar. 10 gun karsda olan müddətdə ağır işgəncələrə məruz qalıblar. Oğlum Cavidi asfalta yıxaraq əllərinə qandal vurulmuş vəziyyətdə təpik, dubinka ilə ürəkləri soyuyana qədər döyüblər. Cavidin şalvar-köynəyi cırıq-cırıq idi, paltarlari hal-hazirda məndədir. Əllərini və ayaqlarını dəmir çarpayıya qandallayaraq 3 saatdan çox saxlayıblar. Mənimlə olan müddətdə vəziyyəti çox pis idi. Heç nə yemir, həkim müayinəsinə ehtiyacı var. 9 saylı Cəzaçəkmə Müəssisəsinin rəhbərliyi oğlumu Qobustan həbsxanasına göndərməklə hədələyir. Cavid ozü ictimaiyyətə müraciət ünvanlamışdı, təəssüf ki, həmin müraciəti oğlumun əlindən aldılar və bizi cəzaçəkmə müəssisəsinin rəhbərliyinin yanına apardılar”, müraciətdə qeyd edilir.\n“Mən Cavid Sirəliyevin anasi olaraq bütün cəmiyyəti və hüquq müdafiəçilərini oğluma dəstək olmağa çağırıram”, ana qeyd edir.\nPenitensiar Xidmət cəzaçəkmə müəssisələrində işgəncə ilə bağlı söylənilənləri dünən təkzib edib.\nQurumun mətbuat xidmətinin rəhbəri Mehman Sadıqov “Rüfət Səfərova və ya digər hər hansı şəxsə işgəncə verilməsinin mümkünsüz” olduğunu bildirib.


“Qətər-Azərbaycan münasibətlərinin inkişafı üçün böyük potensial mövcuddur” – Əhməd Şahidov – Əhməd Şahidov\n“Qətər-Azərbaycan münasibətlərinin inkişafı üçün böyük potensial mövcuddur” – Əhməd Şahidov\nƏhməd Şahidov Fevral 21, 2017\tNo Comments\n20-21 Fevral tarixlərində Qətərin paytaxtı Doha şəhərində “Ərəb coğrafiyasındakı mövcud konfliktlərdə insan haqlarının durumu” mövzusunda beynəlxalq konfrans keçirilib. Qətər Milli İnsan Haqları Komitəsinin təşkilatçılığı ilə baş tutan tədbirdə Qətərin Baş Naziri, BMT-nin İnsan Haqları Üzrə Ali Komissarının müavini, Ərəb Parlamentinin sədri və digər beynəlxalq təşkilatların rəhbərləri iştirak ediblər.\nTədbirdə iştirak edən Azərbaycan Demokratiya və İnsan Haqları İnstitutunun rəhbəri Əhməd Şahidov keçirdiyi görüşlər və təmaslar barədə fikirlərini bölüşüb: “Hər il olduğu kimi, 2017-ci ildə də Qətər Milli İnsan Haqları Komitəsinin dəvəti ilə Doha şəhərində keçirilən beynəlxalq insan haqları konfransında iştirak edirəm. Təkcə Ərəb ölkələrindən deyil, habelə dünyanın dörd bir yanından gəlmiş hüquq müdafiəçiləri və ombudsmanlarının qatıldığı bu mötəbər toplantıda son illər müsəlman ölkələrində baş verən müharibə və qətliamlar fonunda insan haqları məsələləri müzakirə olunurdu. Mən də, bir müsəlman ölkəsinin nümayəndəsi kimi həm keçirdiyim təkbətək görüşlərdə, həm də plenar iclaslarda öz fikirlərimi səsləndirdim, Azərbaycanın üzləşdiyi problemlər barədə, xüsusən də Dağlıq Qarabağ münaqişəsindən əziyyət çəkən 1 milyon qaçqın və məcburi köçkünlərimiz haqqında məlumat verdim.”\nQətər-Azərbaycan münasibətləri haqqında danışan Əhməd Şahidov bu sahədə də böyük potensialın mövcud olduğunu deyib: “Qətər ötən əsrin 70-ci illərinin neft erasından bəhrələnən dövlətlərdən biridir. Neft və təbii qaz bu ölkənin taleyini əsaslı surətdə dəyişdirib, onun sosial iqtisadi simasında dərin iz buraxıb. Qətərin olduqca zəif milli təsərrüfatı neftin hesabına qısa müddətə yüksək inkişaf səviyyəsinə çatıb. Düşünürəm ki, bu ölkə ilə Azərbaycan arasında ortaq cəhətlərimiz və maraqlarımız çoxdur. Bu baxımdan Körfəz regionunda Azərbaycanın ən etibarlı və işgüzar tərəfdaşı kimi Qətəri görürəm. Ölkələrimiz arasındakı münasibətlərin inkişafı üçün olduqca böyük potensial mövcuddur. Və bu potensialdan səmərəli şəkildə istifadə olunacağına əminəm.”


Vaqif Sadıqov Qurban Qurbanovun təklifini dəstəklədi » Football-plus.az\nVaqif Sadıqov Qurban Qurbanovun təklifini dəstəklədi - MÜSAHİBƏ\n7 sen, 21 - 19:30 274\nAFFA-nın vitse-prezidenti və Məşqçilər Komitəsinin sədri Vaqif Sadıqovu çoxdan axtarırdıq. Onunla ölkə futbolunda baş verən olaylarla bağlı söhbət etmək istəsək də, zənglərə cavab vermirdi. Nəhayət, təcrübəli mütəxəsisslə dünən əlaqə saxlamaq mümkün oldu.\n- Lüksemburqla qarşılaşmadan başlayaq. Bu görüş haqda fikirləriniz necədi?\n- Hər birimizin millidən gözləntiləri böyük idi. Düşünürdük “dişimizə görə” rəqiblə üz-üzəyik və maksimum xal qazanacağıq. Təəssüf ki, nəticə bizi sevindirmədi. Baxmayraq ki, millimiz ikinci hissədə tam fərqli oyun sərgilədi. Həmin 45 dəqiqədən sonra İrlandiya ilə oyun üçün nikbin idik.\n- De Byazinin Lüksemurqa qarşı buraxdığı start heyəti sizi təəccübləndirdi?\n- Nəticə müsbət olsaydı, fikirlər də indikindən fərqli olacaqdı. Amma məğlubiyyətdən sonra hər birimiz səbəb axtarırıq, səhvin harda olduğunu tapmağa çalışırıq. Öz təcrübəmə əsasən deyə bilərəm ki, heyətə görə baş məşqçi cavabdehdi. O, komanda ilə bizdən qat-qat artıq yaxındı və daim təmasdadı. Məşqlərdə olur və futbolçularla fərdi söhbətlər edir. Oyunçuların hansı vəziyyətdə olduğunu da bizdən yaxşı bilir. Hər birimiz istərdik ki, yığmanın hücum potensialı yüksək olsun. Bu gün Azərbaycanı xarici ölkələrdə laiqincə təmsil edən futbolçular var. Onlara ilk dəqiqədən şans verilsəydi, bəlkə də tam fərqli oyunun şahidi olacaqdıq. Necə ki, ikinci hissədə bunu gördük. Yenə deyirəm, De Byazi heyətin hər cəhətdən oyuna hazır olmasına cavabdehlik daşıyan şəxsdi. Onun nə düşündüyünü biləndən sonra bu haqda nəsə söyləmək olar.\n- Lüksemburqdan sonra İrlandiya ilə qarşılaşdıq və qələbəni son dəqiqələrdə əldən verdik…\n- Millimiz İrlandiyaya qarşı görüşdə layiqli nəticə əldə etdi. Səfərdən qələbəylə də dönə bilərdik. Ümumiyyətlə, Lüksemburqla da, İrlandiya ilə də qarşılaşmadan sonra çox düşündüm. Təəssüflə qeyd edirəm ki, hər iki görüşdə yığmanın psixoloji hazırlığı istənilən səviyyədə deyildi. Lüksemburqla matçda ilk dəqiqədən inamsızlıq göstərməklə bərbad oyun nümayiş etdirdik. Ancaq ikinci hissədə risk etdik. Daha məzmunlu oynamağa başladıq. İrlandiyada isə ilk hissədə daha yaxşı çıxış etdik. Fasilədən sonra, dediyim kimi, psixoloji hazırlığın yaxşı olmaması təsirini göstərdi. Oyunumuzu davam etdirə bilərdik. Lakin nəticəni qorumağa çalışdıq. Belədə isə üstünlük tam rəqibə keçdi. Bu nəticələrdən sonra dərin təhlilə ehtiyac var. De Byazi və korpusu bunu təhlil edib rəhbərliyə çatdıracaq. İki oyuna diqqət yetirdikdə fərqli situasiya yarandığını görürük. Lüksemburqa qarşı ikinci hissədə məğlub tərəf olsaq da, üstün oyun göstərirdik. Hətta hesabı bərabərləşdirə də bilərdik. İrlandiya ilə matçda isə ilk 10 dəqiqədən sonra rəqiblə başabaş oyun sərgilədik. Baxımlı çıxış etdik. Gözəl qolun şahidi olduq. Bunu vurğulamaq istəməzdim, amma rəqibin futbolçuları Avropanın nüfuzlu çempionatlarında çıxış etsə də, onlara qarşı çox yaxşı oyun göstərdik. Bu da onu sübut edir ki, futbolçularımız da sayılıb-seçilən liqalarda oynamağa layiqdilər və o gücə sahibdilər. Futbolumuza inamı qaytarmaq çox vacibdi. O inam olduqdan sonra lazımi nəticəni əldə edə bilirsən. Belə bir deyim də var ki, “hədəfi olmayan gəmiyə rüzgar da kömək etməz” . Böyümək , inkişaf etmək istəyiriksə, hədəfimiz də böyük olmalıdı. Rəqibin adından asılı olmayaraq, başabaş mübarizə aparmalıyıq. Nəyə qadir olduğumuzu yaşıl meydanlarda göstərməliyik.\n- U-21-in Xorvatiyaya məğlubiyyəti haqda nə deyə bilərsiz?\n- Əsas milli kimi, digər yaş qrupları üzrə yığmalardan da gözləntimiz böyükdü. Yüksək nəticə futbolçulara enerji verir. Onlara yola davam etmək üçün psixoloji üstünlük qazandırır. Xorvatiya qrupun favoriti olsa da, mübarizə aparmaq mümkün idi. İnanıram ki, gənclərimiz növbəti qarşılaşmalarda daha inamlı oyun göstərəcəklər.\n- Qurban Qurbanov əvəzetmə sayının artırılması üçün müraciət etdiyini söyləyib. Bununla bağlı çempionatımızda mübarizə aparan klubların baş məşqçiləriylə danışmışıq. AFFA-nın rəsmisi kimi sizin də fikrinizi öyrənmək istəyirik.\n- Düşünürəm ki, Qurban bəyin təklifi pis deyil. Digər ölkə çempionatlarında, kubok oyunlarında bu addım atılıb. Hazırda milli komandaların oyunlarında da 5 oyunçu dəyişikliyinə icazə verilibsə, bunu müzakirə edə bilərik və müsbət həllini də tapa bilər. Təkliflərə açığıq. Reallaşarsa, daha çox futbolçu meydanda gücünü göstərəcək. Bu da futbolumuzun inkişafına təkan verirsə, niyə həyata keçməsin?!\n- Geniş müzakirələrə səbəb olan “Peşəkar hakim” layihəsi haqda nə deyə bilərsiz?\n- Bu gün futbolumuz inkişaf edir. Bu üzdən hakimlik də paralel şəkildə inkişafda olmalıdı. Hakimlərlə AFFA arasında müqavilə bağlanılacaq və onlar buna əsasən fəaliyyət göstərəcəklər. Üstünlükləri də, mənfi tərəfləri də var. İlk növbədə bu siyahıya daxil olmaq üçün hakimlər çalışmalıdı. Statusa nail olandan sonra onlar bunu qorumaq üçün fəaliyyətlərində uğurlu olmalıdılar. Bilirik ki, tezliklə çempionatımızda VAR sitemi də tətbiq olunacaq. Ümid edirəm ki, bu sistem futbolumuzda özünü doğruldacaq. Bir sözlə, bu gün atdığımız hər addımda futbolumuzu kompleks şəklində inkişaf edtirməyi düşünürük. Yalnız klublarımızın nəticələri, oyunçularımızın yüksək çıxışı ilə nəsə əldə etməyi düşünmək yanlışdı. İnkişaf hər sahədə, eyni anda getməlidi. “Peşəkar hakim” layihəsi bu yüksəliş üçün addımlardan biridi. Bunu dəstəkləməliyik. Gələcəkdə faydasını görəcəyik.\n- Çoxdandı rəhbərlik etdiyiniz Məşqçilər Komitəsindən səs-soraq yoxdu. Əvvəl sizi yığmaların və klubların düşərgələrində tez-tez görürdük. Son vaxtlar isə fəaliyyətiniz hiss olunmur. Bunun səbəbi nədi?\n- Səs-soraq deməyək (gülür). Mətbuatda Məşqçilər Komitəsinin fəaliyyəti ilə bağlı bu cür yazılar gedir. Amma fəailiyyətimiz davam edir. Bunun nəticəsidi ki, 1-ci divizionda klubların sayının artmasına, üç bölgəmizdə Elit layihənin təşkilinə nail olduq. Rəhbərlik də sağ olsun ki, Məşqçilər Komitəsinin təkliflərini nəzərə alır və həyata keçməsi üçün lazımi şərait yardır.\nUtananda oynamaq olurmuş...\nVaqif Cavadov maraqlı və gərgin oyun gözləyir\nVaqif Sadıqov klubların transfer siyasətini tənqid etdi\n“Atletiko”nun prezidenti Hafiz Məmmədovun qonağı oldu


2018-04-25 07:40:38 | AKTUAL\nTbilisidə Türkiyənin Gürcüstandakı səfirliyinin yaxınlığında qondarma “erməni soyqırımı”nın 103-cü ildönümü ilə bağlı aksiya keçirilib\nAPA-nın yerli bürosunun məlumatına əsasən, Gürcüstanın erməni icmasının təşkil etdiyi aksiyada Ermənistan və Gürcüstanın bayraqları dalğalandırılıb. Aksiya iştirakçıları qondarma “soyqırımı”nın tanınmasını tələb edərək, Türkiyə əleyhinə şüarlar səsləndiriblər. Türkiyə səfirliyi ermənilərin aksiyasına cavab aksiyası təşkil edib. Səfirliyə gəlmiş Gürcüstanda yaşayan türkiyəli və azərbaycanlı gənclər, iş adamları Türkiyəyə dəstək ifadə ediblər. Türkiyənin Gürcüstandakı səfiri Fatma Ceren Yazqan deyib ki, ermənilər yalanlarından əl çəkmirlər. Diplomat Türkiyəyə dəstək göstərən azərbaycanlılara təşəkkür edib. Səfirlik qarşısında erməni terrorçularının qətlə yetirdikləri türk diplomatlarının fotoları sərgilənib. Dəstək aksiyasının iştirakçıları Türkiyə, Azərbaycan və Gürcüstan bayraqları dalğalandırıblar. Aksiya "Erməni yalanlarına son!", "Ermənilərin Qarabağdakı soyqırımlarını unutmadıq!" şüarları ilə keçirilib. Gürcüstan parlamentinin deputatı Azər Süleymanov deyib ki, Azərbaycan və Gürcüstan xalqına qarşı əsil soyqırımı ermənilər törədib. Aksiyalarda təhlükəsizliyin təmin olunmasına çoxlu sayda polis cəlb olunub.


Azərbaycanın Dövlət Neft Şirkəti yeni dəniz platformasının tikintisinə hazırlaşır\nEnergetika 20 Avqust 2008 20:14 (UTC+04:00)\nAzərbaycan, Bakı, 20 avqust/ Trend /Noyabrda "Neft Daşları" dəniz yatağı üçün "Neft Daşları - 2585" yeni dördbloklu platformanın tikintisi başlayacaq, ARDNŞ -nin çərşənbə günü yayılan məlumatında bildirilir. Hazırda Azərbaycan Dövlət Neft Şirkətinin (ARDNŞ) "Neftqazlayihə" İnstitutu yeni platformanın layihə-smeta sənədləşdirməsini hazırlayır.\nZığ tikinti - quraşdırma meydançasında platformanın iki blokunun tikintisini "Neftqaztikinti" tresti aparacaq. Digər iki blok Heydər Əliyev adına Bakı Dərin Özüllər Zavodunda tikiləcək.\nDəniz şəraitində yeni platformanın istismar müddəti 50 ildir. Yeni platforma suyun 46 metr dərinliyində, beşbloklu "Neft Daşları - 18- 87" platformasının 500 metrliyində yerləşdiriləcək. Yeni platformadan 12 quyu qazmaq planlaşdırılır.\nBu tədbirlər Azərbaycan Respublikası prezidentinin Neft-Qaz Çıxarma İdarəsində neftin 812 min tondan 1,2 mln. tonadək (1,5 dəfə) atrırılması ilə bağlı sərəncamı çərçivəsində həyata keçirilir. 2008 - ci ildə yataqdan ümumi neft hasilatı 936 min 420 ton təşkil edəcək. NQÇİ 2009 - cu ildə neft hasilatını 1 mln. 20 min tonadək artırmağı planlaşdırır.\nARDNŞ - nin geoloqlarının hesablamalarına görə, Neft Daşları" yatağında neft ehtiyatlarının qalıq həcmi 30 milyon ton təşkil edir. ARDNŞ yataqda neft hasilatının artırılması üçün 2010-cu ilədək daha 78 yeni quyu qazacaq.


Tahir Kərimov Salyandakı villasını neçiyə satır? Fikrət Fərəməzoğlunun şikayəti təmin edilmədi Baş həkim vəzifədən azad olundu “Türkiyə və İranla viza rejimi ləğv edilmə Şura Quba və Qəbələdə konfrans keçirib İcra başçılarının iki səlahiyyəti ləğv edilib Çin kəşfiyyatı Pentaqonun məxfi sənədlərini oğur Rusiya elan etdi: Artıq zamanı gəldi, onları məh “Mosul azad edilən kimi…” R İranla sərhəd keçid məntəqəsinin gündəlik iş saa Obamanın Ərdoğanla görüşdən imtina etməsinə – Rəsmi reaksiya\n28 Mart 2016 / 17:41 / Baxış sayı: 2425 Türkiyə Prezidentinin Adminstrasiyası Rəcəb Tayyib Ərdoğanla ABŞ prezidenti Barak Obamanın görüşünün ləğv edilməsinə dair informasiyaya malik deyil.\nBu barədə Türkiyə prezidentinin mətbuat xidmətindən məlumat verilib. “Bizim hazırda görüşün ləğv edilməsinə dair heç bir məlumatımız yoxdur. Hər hansısa bir məlumat əldə etsək mətbuata açıqlama verəcəyik”, – deyə mətbuat xidmətindən bildirilib.\nXatırladaq ki, bir müddət öncə “The Wall Street Journal” Obamanın Türkiyə prezidenti ilə görüşdən imtina etdiyini yazıb.


ƏDALƏT MÜHAKİMƏSİ ƏLEYHİNƏ OLAN CİNAYƏTLƏR – KƏLBƏCƏRTV\nAZƏRBAYCAN RESPUBLİKASİ CİNAYƏT MƏCƏLLƏSİNİN 306-CI MADDƏSİNİN ŞƏRHİ – MƏHKƏMƏNİN HÖKMÜNÜ, QƏRARINI, YAXUD DİGƏR AKTINI İCRA ETMƏMƏ\nAzərbaycan Respublikası müstəqilliyini elan etdikdən sonra məhz ümummilli lider Heydər Əliyev tərəfindən onun gələcək inkişaf istiqamətləri müəyyən edildi. Ölkənin həm siyasi, həm iqtisadi, həm də hüquq sistemini uğurla müəyyənləşdirən ulu öndər 1995-ci ildə müstəqil respublikanın əsas qanununun – Konstitusiyanın qəbulunda misilsiz xidmətlər göstərdi. Həmin ildən etibarən Azərbaycan Respublikası demokratik, dünyəvi və hüquqi dövlət olduğunu rəsmən bütün dünyaya elan etdi. Məhz bu tarixi hadisədən sonra ölkədə məhkəmə-hüquq islahatlarına rəvac verildi. Hüquqi dövlətin ən mühüm atributlarından olan ədalət mühakiməsinin mütərəqqi prinsipləri əsasında 2000-ci ildə hazırlanmış Azərbaycan Respublikasının yeni Cinayət, Cinayət-Prosessual, Mülki, Mülki-Prosessual və digər Məcəllələri qəbul edilərək qüvvəyə mindi. Ümummilli liderimiz Heydər Əliyevin 25.08.2000-ci il tarixli fərmanı ilə ilk dəfə olaraq Ədliyyə Nazirliyinin tərkibində yeni İstintaq qurumu yardıldı. Ölkə Prezidentinin qeyd edilən fərmanı ilə Azərbaycan Respublikası CM-nin 196, 289, 303, 305, 306-cı maddələrinin, habelə 30 dekabr 2007-ci il tarixdə qüvvəyə minən yeni qanunla CM-nə əlavə edilmiş 317-1 və 317-2-сi maddələri üzrə nəzərdə tutulmuş cinayətlərə dair ibtidai istintaqın aparılması Ədliyyə Nazirliyinə həvalə edilmişdir. Həmin maddələrdən bu gün ən aktual olanı 306-cı maddədir.\nMaddə 306.1. Qanuni qüvvəyə minmiş məhkəmə qətnaməsini, hökmünü, qərardadını, qərarını və ya əmrini qərəzli olaraq icra etməmə və ya həmin məhkəmə aktlarının icrasına maneçilik törətmə – iki min manatdan dörd min manatadək miqdarda cərimə və ya üç yüz iyirmi saatdan dörd yüz səksən saatadək ictimai işlər və ya iki ilədək müddətə islah işləri və ya üç ilədək azadlığın məhdudlaşdırılması və ya üç ilədək müddətə azadlıqdan məhrumetmə ilə cəzalandırılır.\nMaddə 306.2. Eyni əməllər vəzifəli şəxs tərəfindən törədildikdə –\nüç ilədək müddətə müəyyən vəzifə tutma və ya müəyyən fəaliyyətlə məşğul olma hüququndan məhrum edilməklə və ya edilməməklə beş min manatdan yeddi min manatadək miqdarda cərimə və ya iki ilədək müddətə islah işləri və ya üç ildən beş ilədək müddətə azadlığın məhdudlaşdırılması və ya üç ildən beş ilədək müddətə azadlıqdan məhrumetmə ilə cəzalandırılır.\nAzərbaycan Respublikasında ədalət mahakiməsini yalnız məhkəmələr həyata keçirir. Azərbaycan Respublikası Konstitusiyasının 129-cu maddəsində göstərilir ki, məhkəmənin qəbul etdiyi qərarlar dövlətin adından çıxarılır və onların icrası məcburidir. Məhkəmə və digər orqanların qərarlarının icrası icra məmurları tərəfindən həyata keçirilir. İcra məmuru icra sənədini aldığı gündən iki ay müddətində icra hərəkətlərini həyata keçiriməlidir. Məhkəmə və digər orqanların qərarların icrası ilə əlaqədar icra məmurlarının tələbləri Azərbaycan Respubluikası ərazisində bütün orqanlar, hüquqi şəxslər, onların vəzifəli şəxsləri və fiziki şəxslər üçün məcburidir. Məhkəmə və digər orqanların qərarların icrası ilə əlaqədar icra məmurlarının tələblərini yerinə yetirməyən, onlara həvalə edilmiş vəzifələrin icrasına mane olan şəxslər Azərbaycan Respublikasının qanunvericiliyi ilə nəzərdə tutulmuş qaydada məsuliyyət daşıyırlar. AR CM-nin 306-cı maddəsində nəzərdə tutulmuş cinayət tərkibi məhkəmə aktını icra etməməsinə görə AR İXM-nin 528.1-ci maddəsi ilə inzibati məsuliyyətə cəlb edildikdən sonra şəxs tərəfindən həmin icra sənədinin qərəzli olaraq icra edilmədiyi hallarda yaranır. Belə hərəkətlər nəticəsində borclu icra sənədini qərəzli olaraq icra etmədikdə və ya qərarın icrasına maneçilik törətdikdə icra məmuru həmin şəxsin Azərbaycan Respublikasının qanunvericiliyi ilə nəzərdə tutlmuş qaydada cinayət məsuliyyətinə cəlb olunması haqqında Ədliyyə Nazirliyinin İstintaq idarəsinə İcra xidmətinin rəhbəri tərfindən təsdiq olunan təqdimat verir. Məhkəmə aktlarını icra etməmə yalnız qərəzli olduqda cinayət tərkibi yaradır. Bu maddə qanuni qüvvəyə minmiş məhkəmə qətnaməsinin, hökmünün, qərarının və ya aktının icra edilməməsinin iki üsulunu nəzərdə tutmuşdur:\nməhkəmə aktlarını qərəzli olaraq icra etməmə,\nməhkəmə aktlarının icrasına maneçilik törətmə\nBirinci halda cinayət hərəkətsizlikdən meydana gəlirsə, ikinci halda borclu məhkəmə qərarının icrasına öz hərəkətləri ilə maneçilik törədir.\nMəhkəmə aktlarının qərəzli olaraq icra edilməməsini aşağıdakılara əsasən müəyyən etmək olar:\nməhkəmə qərarında nəzərdə tutulmuş tələblərin həmin qərarda müəyyən edilmiş müddət ərzində icra edilməməsi;\nborcluya məhkəmə qərarının icra edilməməsi haqqında dəfələrlə rəmi xəbərdarlıq edilməsi;\nborclunun məhkəmə qərarının icra etməməsinə görə inzibati məsuliyətə cəlb edilməsi;\nborclu tərəfindən məhkəmə qərarının icrası üçün yetərli tədbirlər görülməməsi;\nborclunun məhkəmə qərarının icrası üçün faktiki imkanlarının olması.\nMəhkəmə aktlarınınm icrasına maneçilik törədilməsini isə aşağıdakılara əsasən müəyyən etmək olar:\nşəxs tərəfindən tabeçiliyində olan şəxslərə məhkəmə qərarını icra etməmək barədə göstəriş, sərəncam və əmrlər verilməsi;\nicra məmurunun məhkəmə qərarının icra etməsinə manelər yaradılması;\nməhkəmə qərarının icra edilməsi üçün zəruri olan sənədlərin təqdim edilməməsi;\nicra məmuruna məlumatların verilməməsi;\nməhkəmə qərarının icra edilməsinin qarşısını alan və ya onun icrasını mümkünsüz edən tədbirlər görülməsi;\nAR CM-nin 306-cı maddəsinin təhlükəliliyi ondan ibarətdir ki, qanuni qüvvəyə minmiş məhkəmə aktlarını icra etməmə məhkəmə orqanlarını hörmətdən salır, dəymiş ziyanın ödətdirilməsi qeyri-mümkün olur və çıxarılmış qərar kağız üzərində qalır. AR CM-nin 306.2-ci maddəsinin əlaməti də eyni əməlin vəzifəli şəxs tərfindən törədilmədilməsi kimi başa düşülməlidir. Məhkəmə qətnaməsini icra etməmə uzanan cinayətdir. Bu cinayət birbaşa qəsdlə törədilir və başa çatmış cinayət hesab olunur. Cinayətinin motivi şəxsi maraq, tamam niyyətidir. 28 dekabr 2012-ci il tarixli “Azərbaycan Respublikasının Cinayət Məcəlləsinə dəyişikliklər edilməsi haqqında” Qanunu 08 fevral 2013-cü il tarixdə qüvvəyə mindikdən sonra AR CM-nin 176-cı maddəsi ləğv edilmiş və aliment ödənilməməsinə görə məsuliyyət də AR CM-nin 306-cı maddəsinin təsiri altına düşmüşdür. Göstərilən maddədə isə borclunun işləməməsi və ya əmək qabiliyyətli olmaması zəruri tərkib əlamətləri kimi nəzərdə tutulmur. Bu da öz növbəsində öz uşaqlarına aliment ödəməyən “ata” ların məsuliyyətini daha da artırmışdır.\nBəxtiyar Salman oğlu Calalov\nBərdə Regional Ədliyyə İdarəsinin müstəntiqi\nPrevious Növbədənkənar parlament seçkiləri ilə əlaqədar MSK nəzdində ekspert və işçi qrupları yaradılıb\nNext Vətəndaşlara hava ilə bağlı MÜHÜM XƏBƏRDARLIQ


BNA bu küçədə işlərə başladı - Foto\nAxar.az xəbər verir ki, bu barədə məlumatı Bakı Nəqliyyat Agentliyi verib. Agentlikdən bildirilib ki, nəzərdə tutulan işlər çərçivəsində Məhəmməd Hadi küçəsində layihələndirmə işləri aparılıb. Müasir küçə dizaynının elementlərindən istifadə edilib:\n“Əsas dəyişikliklər səkilərin yolun hərəkət hissəsinə doğru genişləndirilməsi vasitəsilə təşkil ediləcək ki, bunun da bir sıra üstünlükləri var”.\nBNA planlaşdırılan dəyişikliyin əsas üstünlüklərini də açıqlayıb. Belə ki, piyadalar üçün piyada keçid məsafəsinin azaldılması və gözləmək üçün daha geniş səkinin təmin edilməsi həyata keçiriləcək. Ərazidə müşahidə edilən xaotik parklanma vəziyyəti nizamlanacaq, yol kəsişmələrində nəqliyyat vasitələri üçün münasib dönmə radiusları təşkil ediləcək, avtobus və taksi minik avtomobilləri üçün xüsusi yerlər ayrılacaq.\n2019.08.14 / 12:41


"Cavan" TV fəaliyyətini dayandırıb - MINVAL.INFO\nBir müddət öncə gənc komanda ilə fəaliyyətə başalayan “Cavan” TV-nin fəaliyyəti dayandırılıb.\nMinval.İnfo xəbər verir ki, buna səbəb internet televiziyanın “YouTube” hesabının qapanmasıdır. Belə ki, bütün veriliş, müsahibə və sorğuları “YouTube” video platforması üzərindən yayımlayan “CVN” TV müəllif hüquqlarını tapdadığı üçün “Google” tərəfindən blok edilib, rəsmi hesab qapadılıb.\n100 mindən çox abunəsi olan, hər gün daha da populyarlaşan kanalın qapanması izləyiciləri də narahat edib. Kanaldan isə bununla bağlı hər hansı bir açıqlama verilməyib.\nArtıq 10 günə yaxındır ki, fəaliyyəti dayanan internet tv-nin bundan sonrakı vəziyyəti bəlli deyil.\nNəşr edilib: 2019/10/16 14:48


BMT Baş katibi Ramazan ayı münasibətilə müsəlmanları təbrik edib\n14:55 23 Aprel 2020\nBMT-nin Baş katibi Antonio Quterreş Ramazan ayının başlaması ilə müsəlmanları təbrik edib.\nONA xəbər verir ki, təbrikdə deyilir: “Dünyada milyonlarla müsəlman üçün müqəddəs Ramazan ayının başlanması münasibətilə ən xoş arzularımı çatdırıram. Əlbəttə, bu ilki Ramazan ayı fərqli olacaq. Təbii ki, COVID-19 pandemiyası ilə mübarizə tədbirləri yerli icmaların təşkil etdiyi bir çox tədbirlərin keçirilməsinə təsir göstərəcək. Eyni zamanda, münaqişə zonalarında olan bir çox insan bu ayı yenə müharibələr və təhlükəli mühitdə qeyd edəcək.\nBu yaxınlarda mən dərhal qlobal atəşkəsin bərqərar olmasına dair çağırış etmişdim - ümumi mübarizəmizi virusu aradan qaldırmağa yönəltmək üçün.\nBu gün bu çağırışımı təkrarlayıram - Qurani-Kərimin "Əgər onlar sülhə meyl etsələr, sən də sülhə meyl et” sözlərini xatırladaraq. Ramazan ayı həmçinin əhalinin ən həssas təbəqələrini dəstəkləmək deməkdir.\nÖz inancları ilə yaşayan, İslam dininin qonaqpərvərlik və səxavət ənənələrinə riayət edərək münaqişələrdən xilas olanları dəstəkləyən müsəlman dünyasının hökumətlərinə və xalqlarına təşəkkürümü bildirirəm.\nBu, COVID-19 virusu başlamazdan əvvəl də müdafiəyə ehtiyacı olanlar üçün bir çox qapıların bağlı olduğu dünyaya diqqətəlayiq bir nümunədir.\nBir daha bu çətin günlərdə hər kəsə mərhəmət, həmrəylik və şəfqət arzulayıram.\nRamazan ayınız mübarək”.


SÖKÜLƏN VİLLALARIN SAHİBLƏRİ TAPILDI - VİDEO - Azinforum.az İnformasiya Portalı\nAna səhifə / Aktual / SÖKÜLƏN VİLLALARIN SAHİBLƏRİ TAPILDI – VİDEO\nSÖKÜLƏN VİLLALARIN SAHİBLƏRİ TAPILDI – VİDEO\nAvropa Oyunları zamanı paytaxtda velosiped yarışlarının keçiriləcəyi məkanın ətrafında, “Dostluq” parkı ərazisində tikilən qanunsuz villaların prezidentin göstərişindən sonra söküntüsü artıq dayanıb.ANS TV-nin məlumatına görə, “Dostluq” parkı adlanan ərazidə gördüyünüz kimi hasarlar sökülüb, onlarla villa yerlə-yeksan edilib. Lakin bəzi villlara qalır, ərazidə yarımçıq tikililər də ki, onların tiknitisi də dayandırılıb.\nSəbayil rayonunda “Dostluq” parkının ərazisində qanunsuz tikilən 42 villa sökülür. Bakı şəhər icra hakimiyyətinin başçısı Hacıbala Abutalıbov mətbuata açıqlayıb ki, bu villalar adi vətəndaşın imkanı hesabına tikilə bilməz, bunlar 5-10 milyonluq böyük tikililərdir. Kimliyindən asılı olmayaraq qanunsuz hərəkət edən cəzalandırılacaq. Bəs bu villaların sahibləri kimlərdir? Öyrəndik ki, sökülən villalardan 4-5-i Cəmilə adında xanıma məxsus olub.\nSöküntü zamanı o ərazidə olub, deyilənə görə xanım ev al-satqısı, maklerliklə məşğuldu. Dəbdəbəli evlərdən biri polis generalına məxsusdur. Amma onun evinə toxunulmayıb, villanın ətrafında hasar sökülüb.\nGeneralın kimliyini müəyyən edə bilməsək də, onun dövlət nişanlı avtomobili villasının qarşısında idi.\nBir neçə mərtəbəli digər tikili isə şifer və digər dam örtükləri istehsalı ilə məşğul olan zavod sahibinə məxsusdur. Lakin bu faktların sənədlərdə də öz təsdiqinin tapıb-tapmadığını müəyyən etmək çətindi.\n“Dostluq” parkında hazırda söküntü dayandırılıb.\nƏrazidə müşahidələrimiz zamanı o da məlum oldu ki, ərazi yaşılılıq zonası imiş. Məlum olur ki, villalar tikilən zaman yaşıllıqlar məhv edilib.\nDəbdəbəli villaların, hasarlanan hektarlarla ərazinin qanuni və ya qanunsuz olması araşdırılır. Səbayil rayon bələdiyyəsinin sədri Firdovsi Cəbrayılov söylədi ki, ərazidə yalnız qanunsuz tikililər sökülür, bu villalar köhnə tarixlə, 10-15 il əvvəl inşa edilib.\nYer gəlmişkən, Milli Məclisin Aqrar Siyasət Komitəsinin bu gün keçirilən iclasında torpaqların qanunsuz istifadəsi və zəbt olunmasına görə Cinayət və İnzibati Xətalar Məcəllələrinə dəyişikliklər müzakirə edilib. Bu hallara görə cəzaların sərtləşdirilməsi təklif edilib.\nAqrar siyasət komitəsi sədri Eldar İbrahimov təklif edib ki, indiyədək qanunsuz torpaq zəbt olunmasına görə 3 ilədək həbs nəzərdə tutulurdusa, bundan sonra cəza 5 ildən 8 ilədək artırıla bilər.\nÖncəki “Çiko” əhalini lotereyalarda necə aldadır…\nNövbəti Həbslər “Bank Technique”yə çatdı


PROVIDENCE COLLEGE ACT SKORLARI VƏ GPA - SAT / ACT PREP ONLINE TƏLIMATLARI VƏ MƏSLƏHƏTLƏRI\nProvidence Kollecinin orta ACT və GPA balları nədir? Bu təlimatda, Providence Kollecinə qəbul olmaq üçün hansı balların lazım olduğunu müzakirə edəcəyik. Qəbul kalkulyatorumuzla öz şanslarınızı da hesablaya bilərsiniz.\nBu məktəbə də belə deyilir: PC\nProvidence Kollecinə Qəbul Statistikası\nQəbul şansınızı nəzərə alaraq üç kritik rəqəm var: ACT balları, GPA və qəbul dərəcəsi . Bütün bunlar, Providence Kollecinə daxil olmaq üçün lazım olan balların nə olduğunu söyləmək üçün birləşir.\nThe orta ACT balı Providence Kollecində kompozit bir 29 .\n25 -ci ACT skoru 27, 75 -ci ACT skoru 31 -dir.\nBaşqa sözlə, 27 sizi ortalamanın altındadır, 31 isə sizi ortalamadan yuxarıya aparacaq. Providence Kollecində mütləq ACT tələbi yoxdur, amma həqiqətən də ən azı 27 -nin nəzərdən keçirilmə şansını görmək istəyirlər.\nOrta GPA: 3.48\nThe orta GPA Providence Kollecindədir 3.48 . Bu, Providence Kollecini edir Orta Rəqabət GPA üçün.\nGPA 3.48 ilə, Providence Kolleci orta səviyyəli olmağınızı tələb edir orta məktəb sinifində. A və B -nin qarışığına və çox az C -yə ehtiyacınız olacaq. Bəzi AP və ya IB dərsləri almış olsanız, bu, ağırlıqlı GPA -nızı artırmağa və kollec dərsləri almaq qabiliyyətinizi göstərməyə kömək edəcək.\nKiçik və ya böyüksənsə, GPA -nı bu nöqtədən dəyişmək çətindir. GPA orta məktəb 3.48 -dən aşağı və ya daha aşağıdırsa, kompensasiya etmək üçün daha yüksək ACT balına ehtiyacınız olacaq və kollec akademiklərini qəbul etməyə hazır olduğunuzu göstərin. Bu, digər ərizəçilərlə səmərəli rəqabət aparmağa kömək edəcək.\nQəbul Oranı: 47.5%\nProvidence Kollecində qəbul nisbəti 47.5% -dir . Başqa sözlə, müraciət edən 100 tələbədən 48 -i qəbul olunur.\nÇünki bu məktəbdir orta dərəcədə seçmə, güclü akademik performans, demək olar ki, qəbul olacağınızı təmin edəcək . 29 ACT və ya daha yuxarı bal toplamaq artıq sizə daxil olmaq üçün əla bir şans verəcək. 31 bal toplamaq, GPA -nın təxminən 3.48 ortalaması olduğunu nəzərə alsaq, demək olar ki, qəbul olunacağınızı təmin edəcək.\nProvidence Kollecinə qəbul şansınız nə qədərdir? Bu ballarla qəbul olma şansı:\nsolitaire necə qurulacaq\nməni təsvir etmək üçün bir söz


19 Yanvar 2019 10:37\n6 453 Baxış\nHindistanın Uttar Pradeş əyalətində maraqlı və bir o qədər ürəkdağlayan hadisənin üstü açılıb.\nPublika.az xəbər verir ki, 16-18 yaşlı Neha və Cyoti adlı 2 bacının bərbər ataları xəstələnib. Bacılar ailənin tək çörək ağacı olan bərbərxananı işlətmək üçün 4 il boyunca kişi qiyafəsinə giriblər.\nOnlar qorxublar ki, həmin bölgədə yaşayan kişilər qarşı cinsdən olan birinə saç və saqqallarını kəsdirməz. Buna görə də ataları xəstələnəndən bir müddət sonra görünüşlərini dəyişdirib işləməyə başlayıblar. Bacılar adlarını da dəyişdirərək Deepak və Raju qoyublar.\nKənddən olan bir neçə kişi onları sonradan tanısa da, başqa kənddən gələn müştərilər heç nədən şübhələnməyiblər. Bacılar günorta məktəbdən gəldikdən sonra bərbərxananı açır və gündə təxminən, 400 rupi (6 dollar) qazanırlar.\nBacıların sirrinin üstü açıldıqdan sonra böyük bacı artıq saçlarını uzatmağa başlayıb. Onlar artıq heç bir şeydən qorxmadıqlarını dilə gətiriblər. Bacıların həyat hekayəsi yerli mediada işıqlandırıldıqdan sonra hökumət də hərəkətə keçib və onlara pul mükafatı verib.\nUşaqların atası Dhruv Narayan isə onların işləmək məcburiyyətində qaldığından kədərləndiyini, amma qızları ilə qürur duyduğunu deyib.


MİRİ QƏMBƏROVDAN PREZİDENTƏ ŞİKAYƏT EDİLDİ-YENİLƏNDİ-VİDEO » www.tezadlar.az\nMİRİ QƏMBƏROVDAN PREZİDENTƏ ŞİKAYƏT EDİLDİ-YENİLƏNDİ-VİDEO\nŞahin Abbasov: “Miri Qəmbərov idarəmizə aid, Heydər Əliyev prospektindəki, “Atletlər Evi”nin yanındakı 6,1 ha (idarənin isə cəmi 12,75 ha)\ntorpaq sahəsini sata-sata gəlib, indi də bizi buradan qovmaq istəyir...”\n“Azkontrakt” Səhmdar Cəmiyyəti ilə “Azərmetal” Topdansatış Ticarət Birliyinin kollektivi arasında qarşıdurma pik həddə çatıb... Belə ki, neçə gün əvvəl Birliyin baş direktoru Şahin Abbasovun adından redaksiyamıza bir şikayət məktubu daxil olmuşdu. Ş.Abbasov Prezident İlham Əliyevə, surəti Baş Prokuror Zakir Qaralova və “Təzadlar” qəzetinə ünvanlı ərizəsində bildirirdi ki, Miri Qəmbərov onu qərəzli və heç bir səbəb olmadan, qanunvericiliyin bütün tələblərini kobud surətdə pozaraq işdən azad edib...\n“Təzadlar” Miri Qəmbərova rəsmi sorğu göndərdi...\nŞ.Abbasov redaksiyamıza göndərdiyi ərizəsinə bir qovluq sənədləri də əlavə etmişdi... Bu barədə az sonra geniş bəhs ediləcək. Hələlik isə bir vacib məqam barədə. M.Qəmbərovun Baş direktoru işdən çıxarma əmrində qeyd olunurdu ki, Ş.Abbasov idarənin fasadındakı süni üzlüyün bir günün içində, təcili olaraq sökülməsi barədə tapşırığından qəti imtina edib... Amma Baş direktorun bizə təqdim etdiyi, hətta mayın 29 və 30-da, iyunun 2-də çəkilmiş foto şəkillər, video görüntülər əksini sübut edirdi-ərazidə işlər sürətlə davam etdirilib...\nBəs nə baş verirdi? Nədən araya belə bir münaqişə düşüb? Redaksiya tərəfindən məsələyə aydınlıq gətirilməsi üçün 16.06.2015-ci il tarixli, T-38-/15 saylı məktubla Miri Qəmbərova rəsmi sorğu göndərildi... Sorğuda Ş.Abbasovun işdən çıxarılma əmrinə dair xidməti məktubun surəti istənilirdi:\n““Azkontrakt” DövlətKorporasiyasının prezidenti cənab M.Qəmbərova!\nRedaksiyamıza tabeliyinizdə olan “Azərmetal” Topdansatış Ticarət Birliyinin direktoru Abbasov Şahin Bəiş oğlunun adından daxil olmuş şikayət məktubunda onun Sizin 08.06.2015-ci il tarixli, 2-zi saylı əmrinizlə (əsas 06.06.2015-ci il tarixli xidməti məktub) əsassız və qanunsuz olaraq işdən azad etməyiniz bildirilir.\nHəmin şikayətin araşdırılması və çapa hazırlanmasından ötrü “İnformasiya əldə etmək haqqında” Azərbaycan Respublikası Qanunun tələblərinə uyğun olaraq bu əmrin istinad olunduğu Xidməti məktubun surətinin redaksiyamıza göndərilməsinə dair göstəriş verməyinizi xahiş edirik”.\nVəziyyəti dolaşığa salan məktub...\nM.Qəmbərovun adından 18 iyun 2015-ci il tarixli, 01-S-49 saylı məktubu ilə sorğuya rəsmi cavab göndərildi. Cavab məktubunda bildirilirdi ki, “...Ş.Abbasov ona tapşırılan işin mahiyyətini dərk etməmiş və onun icrasını yerinə yetirməkdən qəti şəkildə imtina etmişdir...”.\nVəziyyətin nə yerdə olmasını və kollektivin baş verənlərə münasibətini öyrənmək üçün əməkdaşımız “Azərmetal” Topdansatış Ticarət Birliyində olmuş, kollektivlə görüşmüş, görülmüş işlərlə tanış olmuş, hətta burada olan Nizami RİH-nin nümayəndələri ilə görüşmüş, bu işlə bağlı əlaqəli olan digər dövlət qurumlarının rəsmiləri ilə əlaqə saxlamış, foto və video çəkilişlər etmişdir... Bütün bunlar yazının davamında təqdim ediləcək. Bir sözlə, obyektivlik naminə deyək ki, əməkdaşımız adı çəkilən Birliyin rəhbərliyinin üzərinə düşən tapşırıqları vaxtında və yüksək keyfiyyətlə yerinə yetirdiyinin canlı şahidi olmuşdur. Tərəfkeşlik olmadan deyə bilərik ki, foto və videolardan da görünür ki, əgər Ş.Abbasov bu işlərin icrasından qəti imtina etmişdirsə, bəs bu işləri kim yerinə yetirmişdir və video və foto görüntülərdəki Baş direktordursa, onda nədən Miri Qəmbərov kimi təcrübəli, ağsaqqal bir insan ilin-günün bu vaxtında qarşıdurmaya getsin?\nBəlkə Miri Qəmbərovu aldadıblar?\nÜstəlik, mayın son və iyunun ilk günlərində burada aparılan təmir-bərpa işlərinin gedişini əks etdirən fotoldarda baş direktorun da görüntüləri var. İşdən imtina edən burada nə gəzirmiş? Hansı ki, fotoşəkillərdə burada çalışan fəhlələr və onların yanında isə baş direktor dayanıb nəsə müzakirə edir... Biz həmin fəhlələrlə də görüşdük. Onlar da təsdiqlədilər ki, tapşırıq verilən gündən işə başlanılıb, davam etdirilir... Hətta idarənin mühafizəçisi də bu deyilənləri təsdiqlədi...\nBaş direktor Prezidentə və Baş prokurora müraciət etdi, kömək istədi...\nMəsələ ilə bağlı “Azərmetal” Topdansatış Ticarət Birliyinin baş direktoru Şahin Abbasovu redaksiyamıza dəvət etdik... Onun geniş müsahibəsindən qısa məqamları təqdim edirik:\n- Şahin müəllim, nə baş verir?\n- Miri Qəmbərovun kollektivimizə qarşı kin və qərəzinin, sonda münaqişənin kökü ordan başlayır ki, idarənin 12,75 ha torpaq sahəsinin illər əvvəldən başlayaraq Miri Qəmbərov və onun qanunsuz təyin olunmuş köməkçisi-müavini Güləddin Dadaşov tərəfindən satılmasına etirazlar etmişik. Amma Miri Qəmbərov bildiyini edib, bu torpaq sahələrini sata-sata gəlib bu günümüzə kimi... Bizim kollektivin ciddi etirazlarına baxmaayaraq Miri Qəmbərov vəzifəsindən sui-istifadə edərək və “Özəlləşmə haqqında” Az. Res. Qanunun tələblərini kobud surətdə pozaraq həmin torpaqları ayrı-ayrı şəxslərə və müəssisələrə satıb. Hansı ki, onların bu kollektivə heç bir aidiyyəti olmayıb. Həmin torpaqların necə və neçəyə satılmasını Miri Qəmbərov və onun müavini Güləddin Dadaşov yaxşı bilir... Kollektiv etirazlarımız müxtəlif vaxtlarda ölkə KİV-lərində işıqlandırılıb... Yəqinki bu barədə Baş Prokurorluğa və digər orqanlara şikayətlərimizdə ətraflı bildirəcəyik. Biz Miri Qəmbərovun həmin torpaqları necə satması barədə etirazımızı həmin dövrlərdə müxtəlif idarələrə yazdığımız şikayətlərdə bildirmişik. Budur, Miri Qəmbərov 30 may 2013-cü ildə sonuncu dəfə 01-S-54 saylı məktubu ilə Az. Res. Əmlak Məsələləri üzrə Dövlət Komitəsinin sədri Kərəm Həsənova yazdığı müraciət-məktubunda bu torpaq sahələrinin necə satılmasını etiraf edib... Sonuncu dəfə, elə həmin tarixli məktubda kollektivimizə həmin 12,75 ha torpaq sahəsindən qalmış vur-tut 0,85 ha torpağın da müştərisi tapılmışdı, lakin “bıçaq sümüyə” dirəndiyindən qəti etiraz etdik, cənab Prezidentə bu barədə teleqram vurduq. Bununla da Miri Qəmbərovun sonuncu torpaq satma cəhdinin qarşısı alındı, sonra isə bu torpağı alan müştərisi ərazinin mübahisəli olduğunu, kollektivin maraqlarının gözlənilmədiyini görərək almaqdan imtina etdi. Amma Miri Qəmbərov və onun müavini Güləddin Dadaşov bərk əsəbləşdilər ki, axı niyə həmin torpağın satılmasına mane olduq? Odur ki, düşünüb baş sındırdılar, amma bir çıxış yolu tapa bilmirdilər... Nəhayət, süni üzlük məsələsi ortaya çıxdı, bəhanə tapdılar ki, guya mən həmin tapşırığı yerinə yetirməkdən qəti imtina etmişəm. Miri Qəmbərovun idarəyə yazdığı 2 məktubunu sizə təqdim edirəm. 27 may 2015-ci il tarixli, 01-S-46 saylı məktubunda yazır ki, “Süni üzlüklərin gün ərzində tikililərin üzərindən sökülməsi və standartlara uyğun şəkildə bərpasını” təmin edək. Aradan bir neçə gün sonra Miri Qəmbərov ikinci bir məktub yazır. 3 iyun 2015-ci il tarixli, 01-S-47 saylı. Yazır ki, “... üzlüklərin sökülməsi barədə göstəriş sizin tərəfinizdən bu günə kimi icra olunmayıb” və sonra mənə qarşı sərt tədbir görüləcəyi barədə hədələyici ifadələr işlədilir. Mən sizə iyunun 1-də çəkilmiş foto-şəkilləri, video kadrları təqdim edirəm, açıq-aydın görünür ki, biz həmin işlərə çoxdan başlamışıq və davam etdirilir. İyunun 3-də isə artıq əsas işi başa çatdırmışdıq... İkincisi, bu işlərə nəzarət ərazi üzrə Nizami rayon İcra Hakimiyyəti tərəfindən edilir. Nizami RİH başçısı cənab Tahir Budaqov, onun müavini İldırım Mehdiyev, RİH-nin şöbə müdiri Rəşad Hüseynov, həmçinin Prezident Administrasiyasının səlahiyyətli nümayəndəsi hörmətli Arif Novruzov işlərin gedişinə daim nəzarət ediblər, necə çalışdığımızı görüblər. Biz bir yerdə olmuşuq, işlərin gedişini izləmiş, sonda uğurla başa çatdırmışıq... Elə isə necə oldu ki, bu qədər hörmətli və məsul şəxslər görülən işləri görüblər, alqışlayıblar, amma Miri Qəmbərovla onun gülməli işlərlə məşğul olan müavini Güləddin Dadaşov “görməyib”??? Yəqin bilirsiniz ki, Güləddin Dadaşovun məlum hərəkətindən sonra kollektiv geniş iclas çağıraraq Akt tərtib edib, hansı ki, surəti Sizə də göndərilib...\nŞahin Abbasov Miri Qəbbərovu məhkəməyə verdi...\nŞ.Abbasov davam edir:\n- Bütün bunları, yəni Miri Qəmbərovla onun müavini, daha doğrusu, Miri Qəmbərovu aldadaraq ona yalnış məlumat verən Güləddin Dadaşovun qanunsuz və əsassız, qərəzli münasibətini görərək məhkəməyə müraciət etməli olduq...\n- Hansı məhkəməyə?\n- Ərazi üzrə Yasamal rayon Məhkəməsinə... Artıq sənədlər məhkəməyə təqdim olunub, vəkillə müqavilə də bağlanıb...\n- Ümumiyyətlə, bildiyimizə görə, aranızda bir müddət əvvəl də belə bir mübahisə yaranmışdı...\n- Bəli, ötən ilin sentyabrında Miri Qəmbərov sonuncu dəfə idarəmizin balansında olan, ilk növbədə kollektivin maraqlarına xidmət edəcək 12,75 ha torpaq sahəsinin sonuncu 0,85 ha hissəsinə də hücum çəkdi, amma artıq bu dəfə bu özbaşınalığa qəti etiraz etdik, qoymadıq satsınlar. Bütün bu qanunsuz torpaq satışının isə başında, yuxarıda dedim, Miri Qəmbərovun köməkçisi rolunu oynayan Güləddin Dadaşov durur. Bunlar neyləyirlər: əvvəlcə müştəri tapırlar, sonra Dövlət Əmlak Komitəsinə məktub yazırlar ki, “Azərmetal” Topdansatış Ticarət Birliyinin fəaliyyəti zəiflədiyindən istifadəsiz qalmış torpaq sahəsinin filan nazirliyin, yaxud iş adamının, şirkətin icarəsinə verilməsi üçün kömək etməyinizi xahiş edirik. Və DƏK isə buna guya etiraz etmir... Bəs kollektiv, bəs vicdan? 20 ildir burada çalışan insanlar var, onların halallığını almadan bu torpaqları satıb pulunu necə xərcləyə bilərsiniz??? Odur ki, ötən il bıçaq boğaza dirəndi, Miri Qəmbərovun bu torpaq talanına qəti etiraz etdik... Mətbuatda bu barədə Prezident cənab İlham Əliyevə müraciətimiz dərc olundu deyə, növbəti müştərilər geri çəkildilər. Əvvəllər ayda 2-3 müştəri tapan və üstümüzə göndərən Miri Qəmbərov və Güləddin Dadaşov o vaxtdan bizə qarşı yeni bir tələ qurmağa başlayırdılar. İndi əllərinə belə bir uğursuz bəhanə düşdü ki, guya mən sökülmüş fasadın yenidən bərpasından imtina etmişəm. Bu qətiyyən belə deyil. Bildiymə görə dövlət hesabına edilməli bu işlərə görə kollektivdən topladığımız 8 min 500 manat pul xərcləmişik. Miri Qəmbərov isə istəyirdi ki, o pulu verim Güləddini Dadaşova, o isə bildiyi kimi iş qursun... Amma bunu da qoymadıq, özümüz MMC tapdıq, fəhlələr, ustalar gətirdik və işlədilər... Yuxarıda dedim, Nizami RİH-nin rəsmiləri, Prezident Administrasiyasının rəsmi nümayəndəsi daim orada olublar və məni hər dəfə görüblər. Necə ola bilər ki, mən məzuniyyətdə və müalicədə ola-ola işə qayıdıram, Miri Qəmbərov isə deyir ki, tapşırıqdan imtina etmişəm?!\n- Dediniz ki, idarənizin torpaq sahələri müxtəlif vaxtlarda Miri Qəmbərov tərəfindən satılıb... Bu necə və hansı formada baş verib?\n- Mən ötən il KİV-də dərc olunmuş açıqlamamda da cənab Prezidentdən bu özbaşınalığın qarşısının alınmasında bizə kömək etməsini vurğulamışam... Məsələ ondadır ki, 19 ildir prezident fərmanı ilə təsis olunmuş, səhm payının 100 faizi dövlətə məxsus olan “Azkonrakt”ın indiyədək ölkə iqtsadiyyatının xeyrinə heç bir iş görmədiyini, mürgülü vəziyyətin hələ də davam etdiyini yazmış, hökumətin təsirli tədbirlər görməli olduğunu etmişdim. Lakin Miri Qəmbərov bütün bunlara cavab vermək əvəzinə, quru sözlər yazaraq hələ bir 19 ildir davam edən fəaliyyətsizliyinə bəraət qazandırmaq istəmişdi. Miri Qənbərov yazırdı ki, “...Ölkəmizdə dövlət əmlakının özəlləşdirilməsi, digər qurumlara, fiziki şəxslərə icarəyə və yaxud istifadəyə verilməsi məsələlərinin həyata keçirilməsi ilə Əmlak Məsələləri Dövlət Komitəsi birbaşa məşğul olur. “Azərkontrakt” qeyd olunan məsələlərdə “Azərmetal”ın kollektivinin müraciətlərini və rəylərini nəzərə alaraq öz prinsipial mövqeyi ilə dəfələrlə çıxış edib. Bunu təsdiq edən xeyli miqdarda yuxarı instansiyalara və aidiyyəti qurumlara olan müraciətlər əyani sübutdur”.\nSoruşuram, çox hörmətli Miri müəllim, nəticə nə olub? Nəticəsi olmayan müraciətlər kimə və nəyə lazımdır??? Bəli, nəticə bu olub ki, Maştağada “Azkontrakt”ın nəqliyyat müəssisəsi olan “Azərkirayə”nin (“Avtobaza”) yardımçı təsərrüfatının 17 hektar torpağını özünüzə məxsus kiçik müəssisənin adına keçirərək sonradan satmısınız. Nəticə bu olub ki, 26 dekabr 1997-ci ildə, 46-a saylı əmr verərək Sumqayıtda ikinci bir saxta törəmə- Sumqayıt Topdansatış Müəssisəsi yaradırsınız və həmin məktubunuzda yazırsınız ki, guya Sumqayıt Şəhər Icra Hakimiyyəti sizə 317 saylı, 08 dekabr 1997-ci il tarixli məktub yazaraq bu müəssisənin yaradılmasını xahiş edib. Və guya Sumqayıt şəhərində “metal, kimya və rezin məmulatlarının qəbul edilməsində lazım olan anbar” təsərrüfatı hava-su kimi lazım olub. Amma sonradan məlum oldu ki, Sumqayıt Şəhər Icra Hakimiyyətindən sizə belə bir məktub yazılmayıb və bu məktubunuz saxtadır, həmin əraziləri ələ keçirib satmaq üçün bəhanə olub. İndi həmin o məktubunuzdan 19 il ötür... İndiyə kimi hanı o azad ticarət zonası xülyanız? Məktubunuzdakıların icrası nə yerdədir, cənab Miri Qəmbərov??? Saxtalıq həm də ondadır ki, “Azərmetal”ın Sumqayıtdakı həmin anbar təsərrüfatının sahəsi tələm-tələsik başqa şəxslərə satılıb. Bundan başqa, Miri Qəmbərov sizin Kərəm Həsənova müraciətləriniz bununla nəticələnib ki, məhz sizin qanunsuz və ədalətsiz sərəncam və ya əmrlərinizlə indiyədək “Azərmetal”ın 12,75 hektar torpaq sahəsi satılıb, özü də məhz kənar şəxslərə. Niyə bunları demirsiniz? Bu sırada bazamızın Sumqayıt filialındakı 6,1 hektar sahəsi siz Miri Qənbərovun 26 dekabr 1997-ci il tarixli 46A saylı əmri ilə, Sabunçu sexinin 0,7 hektar sahəsi 14 iyun 1999-cu il tarixli 27 saylı əmri ilə, Abşeron TSTM-in 1,41 hektar torpaq sahəsi 11 fevral 2005-ci il tarixli 01 saylı əmri ilə, qalan 1,2 hektar sahə yenə də sizin əmrinizə bizə aidiyyəti olmayan fiziki şəxs I.Ramazanova satılıb. Bu nə biabırçılıqdır? Niyə bu yerin sahibi, yəni “Azərmetal”ın kollektivi kənarda qalır, amma bizə halallıqla məxsus olan torpaq sahələrini ümumiyyətlə, “Azkontrakt”a aid olmayanlara satır, paylayırsınız? Hansı ki, həmin Abşeron Topdansatış Müəssisəsi əlavə olaraq M.Qaşqay küçəsi-100 ünvanda yerləşən anbar təsərrüfatını özəlləşdirib. Bəlkə bu ərazinin satılmasına da mən-Şahin Abbasov sərəncam vermişəm? Bu qədər müəssisənin özü və torpaq sahəsi hardadır? Yazırdınız ki, cəmiyyətin tabeliyində olan təşkilatlara “Azərmetal”ın ərazisi hesabına torpaq sahələrinin başqalarına verilməsi məhz birliyin rəhbərliyinin təşəbbüsü və razılığı əsasında həyata keçirilib. Miri Qənbərov, əgər elədirsə, bəs niyə bizim kollektivə 12,75 ha torpaq sahəsindən qalmış 85 sot torpaq sahəsi özümüzə verilməyib? Hansı ki, “Özəlləşmə haqqında” Qanun bunu sizdən tələb edirdi, kollektivin müstəsna hüquqları bunu diqtə edibdir. Təkrar edirəm, niyə bizə məxsus 13 hektara yaxın ərazi kimə gəldi satılıb verilir, amma bu sahə üzərində 30 ildir çalışan kollektivə isə hətta 85 sotu da çox görürsünüz?\nYazırdınız ki, adıçəkilən birliyin rəhbərliyinin müraciəti əsasında ümumi ərazisi - 9004 kv.m., faydalı sahəsi 2420,9 kv.m. olan bina və tikililər Əmlak Məsələləri Dövlət Komitəsi ilə bağlanmış müvafiq müqaviləyə uyğun olaraq fiziki şəxs kimi “Azərmetal” birliyinin işçisi Nuriyev Elçin Zeyvər oğluna (Abbasov Şahinin qızının həyat yoldaşı) icarəyə verilib. Miri Qəmbərov, Elçin Nuriyev mənim kürəkənim olmamışdan əvvəl “Azkontrakt”ın işçisi olmuşdur. Niyə kollektivin notarial qaydada etibar etdikləri bu şəxsin adına olmaz, amma sistemdə işləməmiş, bizə aidiyyəti olmayanlara olar??? Yaxşı, Elçin Nuriyevə olmaz, qoy kollektivin başqa üzvlərinə olsun. Axı siz bunu da etməmisiniz və etmirsiniz, hətta dövlətimizin qanunlarının, cənab Prezidentimizin sərəncamının əleyhinə gedərək ədalətsizliyi davam etdirirsiniz. Miri Qənbərov, unutmusunuzsa, yadınıza Baş nazir Artur Rasizadənin 05.07.1997-ci il tarixli 131 saylı sərəncamını salıram, sənədi olduğu kimi təqdim edirəm:\n“Baş nazir A.Rasizadə 05.07.1997-ci il, 131 saylı sərəncam “Azərkontrakt” Səhmdar Cərniyyətinin strukturuna daxil edilmiş müəssisə və obyektlərin siyahısı:\n- “Azərmaşavadanlıq” idarəsi və onun Bakı şəhəri, Nobel prospekti, 36 və M.Qaşqay küçəsi, 100 ünvanlarında yerləşən anbar tesərrüfatları (“Azərkontrakt” Səhmdar Cəmiyyəti)\n- “Yüngül və yeyinti sənayesi məhsullarının topdansatış birliyi”, “Azəryüngülyeyintisənaye” və onun Bakı şəhəri, Nobel prospekti, 10 və Nizami küçəsi, 149 ünvanlarında yerləşən anbar təsərrüfatları (“Azərkontrakt” Səhmdar Cəmiyyəti)\n- Texniki vasitələrin kirayə müəssisəsi - “Azərkirayə” (“Azərkontrakt” Səhmdar Cəmiyyəti)\n- “Azərətsüd” icarə müəssisəsi və onun Bakı şəhəri, Montin qəsəbəsi, Köndələn küçəsi 2 ünvanda yerləşən soyuducu bazası (keçmiş Ticarət Nazirliyi)\n- “Baqqaliyyə malları üzrə respublika topdansatış ticarəti - “Azərbaqqaliyyə” kontoru və onun Bakı şəhəri, Dərnəgül qəsəbəsi, 507-ci məhəllədə yerləşən anbar təsərrüfatı (keçmiş Ticarət Nazirliyi)\n- “Istehsalat avtoekspedisiya” birliyi və onun Bakı şəhəri, Xırdalan qəsəbəsi, Şamaxı şossesi, 6 ünvanda yerləşən anbar təsərrüfatı (keçmiş Ticarət Nazirliyi)\n- Qax rayonunda yerləşən istirahət evi (məşhur Kasparovun istirahət və şahmat mərkəzi)(“Azərkontrakt” Səhmdar Cəmiyyəti)”.\nMiri Qənbərov, bəs bu qədər müəssisənin özü və torpaq sahəsi hanı, kimə və ya kimlərə satılıb?\nNəhayət, yazırsınız: “Azərmetal”ın baş direktoru Abbasov Şahinin şantaj xarakterli müsahibəsi ilə bağlı yalnız onu xatırlatmaq kifayətdir ki, birliyin fəaliyyətsizliyinə, düşdüyü böhran vəziyyətinə, işçilərin illərlə maaşlarının almamasına, professional mütəxəssislərin işdən getmələrinə görə, idarəetmə qanunvericiliyinə əsasən, birbaşa məsuliyyət tam təsərrüfat hesablı təşkilatların rəhbəri kimi şəxsən onun üzərinə düşür”.\nMiri Qənbərov, ya siz “Azkontrakt”ın təsis olunması barədə Ulu Öndər Heydər Əliyevin 1996-cı il tarixli 519 saylı fərmanını unutmusunuz, ya da hələ də bilmirsiniz ki, biz sizin tabeliyinizdəyik və sizin əmriniz, sərəncamınız, baş müqaviləniz olmasa heç bir kənar qurumlarla müqavilə bağlaya bilmərik. Deyirdiniz ki, guya işçilərin illərlə maaşlarının almamasına baiskar mənəm. Miri Qənbərov, sizin kollektivə 360 min manat nəğd pul borcunuzu da unutmusunuz? Bundan başqa, bəlkə Nazirlər Kabinetinə, Əmlak Komitəsinin sədri Kərəm Həsənova, digər dövlət orqanlarına yazdığınız məktublarınızdan xəbəriniz yoxdur? Ərazilərimizi başqalarına satmaq üçün Kərəm Həsənova yazdığınız bütün məktublarda yazırsınız ki, “Dövlət sifarişi olmadığına görə “Azərmetal” fəaliyyət göstərə bilmir”. Elə isə, mən nə etməli idim, əgər sizdən hərəkət yoxdursa! Sizə-”Azkontrakt”a tabe olan müəssisə rəhbəri qanundan kənar hansı müqavilə bağlaya, öhdəlik yerinə yetirə bilərdi? Dövlət sizə müqavilə bağlayıb zəruri mal və materialı gətirməyi vəzifə kimi tapşırıb, yaşıl işıq yandırıb, siz isə idarələri dirçəltmək əvəzinə, onların müflisləşməsinə ağıllı-başlı şərait yaratmısınız. Mən Sizə Prezidentin 519 saylı fərmanının 2-ci bəndini, hansı ki, sizin vəzifə və səlahiyyətlərinizi müəyyənləşdirir, təqdim edirəm: “ “Azərkontrakt” Səhmdar Cəmiyyətinə Azərbaycan Respublikasının dövlət ehtiyaclarının və strateji əhəmiyyətli istehsal və tikinti proqramlarının maddi-texniki təminatı, bu sahədə dövlətlərarası təsərrüfat əlaqələrinin təşkili, birbaşa münasibətlərinin inkişafında mülkiyyət formasından asılı olmayaraq rnspublikanın müəssisə və təşkilatlarına köməklik edilməsi tövsiyyə edilsin”.\nMiri Qəmbərov, bu fərmanla sizə tövsiyyə edilmiş hansı işləri həyata keçirmisiniz indiyə kimi? Hansı müqavilə bağlamısınız bu 19 ildə???\nYazırdınız ki, “Çox acınacaqlı bir faktdır ki, Şahin Abbasov hələ də başa düşməyib ki, respublikamızın iqtisadi inkişafı iyirmi ildən artıq bir müddətdir ki, bazar iqtisadiyyatı istiqamətində inkişaf edir”.\nMiri Qənbərov, indi başa düşdüm ki, siz həqiqətən də “Azkontrakt”ın tabeliyində olmuş digər müəssisə və təşkilatların Bakının bahalı yerlərində olan torpaq sahələrini də elə həmin bazar prinsipləri ilə kənar şəxslərə satmısınız. Amma inanıram ki, ən azı kollektivimizin iradəsi ilə ortaya çıxmış bu müraciətdən sonra ölkə rəhbərliyi 20 ilə yaxındır status və səlahiyyət verdiyi bir qurumun fəaliyyətsizliyinə birdəfəlik nöqtə qoyacaq. Özü də lap tezliklə! Bundan əlavə, Miri müəllim, siz 10 il, iki çağırış Milli Məclisin deputatı olmusunuz. Niyə “Azkontrakt”ın taleyi barədə Milli Məclisdə qanunvericilik təşəbbüsü ilə çıxış etməmisiniz? Buna kim və nə mane olub?\n- İşçiləriniz redaksiyamıza müraciət edərək “Azkontrakt” Dövlət Korporasiyasının fəaliyətsizliyindən və maxinasiyalardan şikayətlənib. Bu iddialar nə qədər doğrudur?\n- Biz hamımız “Azkontarkt”dan şikayətçiyik. Nəzərinizə çatdırım ki, “Azkontarkt” Ulu Öndər Heydər Əliyevin fərmanı ilə 1997-ci ilin 17 dekabrında Ticarət və Material Ehtiyatları Nazirliklərinin bazasında yaradılıb. “Azkonkrakt” dövlətimizin ehtiyaclarını və strateji əhəmiyyətli istehsal və texniki material proqramlarının maddi texniki təminatı, bu sahədə dövlətlarərası təsərrüfat əlaqələrinin təşkili, birbaşa münasibətlərin inkişafında mülkiyyət formasından asılı olmayaraq respublikanın müəssisə və təşkilatlarına lazımi materialların verilməsinə köməklik edilməsi tövsiyyə edilir. Lakin 1996-cı ildən indiyə qədər bir dəfə də olsun “Azkontrakt” tərəfindən prezidentin həmin fərmanında göstərilən fəaliyyət olmayıb. Qurumun prezidenti Miri Qəmbərov tərəfindən ötən müddətdə Nazirlər Kabinetinə, dövlətin digər qurumlarına müraciət olunmayıb ki, filan mal və materialları ölkəyə gətirmək istəyirik, bizə lazımi işləri görməyə, müqavilələri bağlamağa kömək edin. Belə çıxır ki, Miri Qəmbərov bu cür acınacaqlı vəziyyətlə razıdır, ona sərf edir. Təsəvvür edin, 19 ildir işləməyən bir qurumun xidməti maşınlarına hər ay 1200 manatlıq benzin alınıb-silinir. Mən dəfələrlə Miri Qəmbərova demişəm ki, bu boyda prezident fərmanı var, əvvəllər olduğu kimi ölkənin bütün xammal və digər (əsasən, metal və taxta) ehtiyaclarını ödəyə bilərik, gəlin bu mürgülü vəziyyətdən çıxaq. Amma onun saxta daxili əmrlə təyin edilmiş (prezident sərəncamı ilə təyin edilməli olduğu halda) müavini Güləddin Dadaşovun fəaliyyətsizliyi Miri Qəmbərovu da yoldan çıxarıb. Çünki özləri dolanırlar, baş girləyirlər, amma dövlətə bir manat belə xeyir gətirən fəaliyyət yoxdur, minlərlə işçi 19 ildir Miri Qəmbərovun hərəkətə gəlməsini gözləyir? Təsəvvür edin, fərman veriləndən bəri 19 il ötür. “Azkontrakt” bu illər ərzində xarici ölkələrlə heç 19 manatlıq iş də görməyib. Prezident fərmanı ilə sənə bu qədər səlahiyyət verib, tabeliyinə iki nazirlikdən yüzlərlə müəssisə verib. Bu müəssisələrdə minlərlə insan çalışırdı. Indi həmin idarə və müəssisələrdə işçilərin heç bir faizi qalmayıb. Bir çoxunun fəaliyyətsizlikdən ürəyi partladı və dünyasını dəyişdi, bir çoxu tanınmış mütəxəssislər idi, dözməyib baş götürüb getdi. “Azkontrakt” rəhbərliyi isə bu idarə və müəssisələrin torpaq sahələrini, əksəriyyəti şəhərin mərkəzindədir, kollektivə də yox, kənar adamlara satmaqla məşğuldur. Təsəvvür edin, bizim birlik Heydər Əliyev prospektində, 1 saylı Şərab zavodunun qonşuluğunda yerləşir. Yuxarıda dedim, vaxtilə 13 hektara yaxın sahəmiz var idi, indi 85 sot torpaq sahəsi qalıb. Hamısı satılıb. Şikayətimizin də məzmunu və mahiyyəti ondan ibarətdir ki, bu torpaq sahələri bizə aidiyyəti olmayan adamlara satılıb, bunu da bağışlamaq olar, amma bizə qalan 85 sot torpağı isə özümüzə, öz kollektivimizə özəlləşdirməyə hələ də imkan vermirlər. Miri Qəmbərov deyir ki, Kərəm Həsənov qoymur. Bəs niyə 12 hektardan çox sahə başqalarına sənin məktubunla özəlləşməyə veriləndə və satılanda Kərəm Həsənov qoyub? Artıq bıçaq sümüyə dirənib, istəyirik ki, səsimizi ölkə prezidenti, ölkənin baş naziri, digər dövlət qurumlarının rəhbərləri eşitsinlər. Bu qədər ədalətsizlikmi olar? Təsəvvür edin, əvvəllər Azərbaycanda metal sahəsində yeganə baza olmuşuq...\n- Niyə idarəniz müstəqil addımlar atıb iş görməyib bu illərdə?\n- Bizdə struktur belədir: tutaq ki, dövlətə 500 ton boru, 300 kubmetr taxta lazımdı, onda deyirlər ki, Miri Qəmbərov, gedib filan yerli şirkətlə müqavilə bağla. O da dövlət ehtiyaclarına uyğun taxta, şüşə və s. haqda müqavilə bağlayır, bizə tapşırıq-sifariş gəlir. Amma həqiqətdə belə deyil. Indi təchizat təşkilatlarının bizdən başqa heç birinin dövri vəsaiti olmadığına görə hamısı ləğv olunub, əraziləri Miri Qəmbərov və onun müavini Güləddin Dadaşov tərəfindən satılıb, vəssalam! “Azkontrakt” təşkil olunanda bəzi müəssisələri veriblər Nazirlər Kabinetinin sərəncamı ilə Əmlak Komitəsinin tabeliyinə, özəlləşdirmək üçün.\n- Sizin qurumu dövri vəsaiti olduğuna görə ləğv etməyiblər, yoxsa başqa səbəb var?\n- Bəli, bizim qurumun dövrü vəsai ti vardı, 10 milyarddan artıq mal qalığımız olduğundan, indiyədək onları satıb yalnız qalan işçilərə əmək haqqı vermişik.\n19 ildir gözləyirik ki, nəhayət, Miri Qəmbərov hərəkətə gələcək, Nazirlər Kabineti bizə yiyə duracaq. Miri Qəmbərovun Nazirlər Kabinetinə bir məktub - müraciəti belə yoxdur ki, bizə iş verin, şərait yaradın. Belə vəziyyətə nə qədər dözmək olar? Bir də anbarları icarəyə verib qəpik-quruşla vergiləri vermişik. Onu da deyim ki, Ramiz Həsənov (hazırda Dövlət Standartlaşmanın sədri) prezident sərəncamı ilə “Azkontrakt”a sədr müavini təyin olunandan sonra onun səyi ilə Ukrayna ilə bir müddət birgə işləmişik, müəyyən işlər gedirdi. Ramiz Həsənov komitə sədri gedəndən sonra keçdik tam mürgü mərhələsinə.\n- 1996-cı ildə işçilərinizin sayı nə qədər idi, bu gün nə qədərdir?\n- 1996-cı ildə 123 nəfər idik, indi 3 nəfər qalmışıq...\n- Bazanın özünün ərazisi və yaxud əmlakın özəlləşməsi barədə məsələ qaldırmısınızmı?\n- Bazanın özəlləşməsi haqqında dəfələrlə məsələ qaldırmışıq. Buna baxmayaraq ərazilərimizi “Azərmetal”da, bizim sistemdə, bizim strukturda işləməyən adamlara satıblar. Məsələn, Mirzə Ramazanov adlı şəxsə 1 hektar 20 sot torpaq veriblər, bizim ərazidə, hətta darvazadan girib-çıxmaq yerimiz də qalmayıb, uzun mübarizədən sonra icazə almışıq ki, icazə verin qapımızdan 20 ildir işlədiyimiz idarəmizə keçək.\n- Mirzə Ramazanov kimdir?\n- Mirzə Ramazanov məşhur Yusif Hümbətovun qaynıdır. Başqa bir nazirin qohumuna da, adını çəkmək istəmirəm, 1 hektar 20 sot veriləndə böyük etiraz oldu. Mən təklif elədim və təkid etdim ki, Miri Qəmbərov, gəl idarəyə, camaata cavab ver. O ərəfədə mənə şirnikləndirici təkliflər oldu, dedim ki, mən iş yoldaşlarımı sata bilmərəm. Dedim ki, cavab verməlisən ki, bu yeri niyə öz kollektivimizə deyil, başqalarına satırsan? Bunu birbaşa Miri Qəmbərova dedim. Güləddin Dadaşov da eşitdi bu konkret söhbəti. O, korporasiyada müavindir. Təsəvvür edin, Miri Qəmbərov mənə deyirdi ki, sizə 90 sot ərazi veririk, kollektivin razılığı ilə. Əmlak Komitəsinə yazıldı ki, bu 90 sotu işçimiz Elçin Nuriyevin adına özəlləşdirilməsinə razıyıq. Məqsəd bu idi ki, bu sahədə kollektivin hamısının payı olsun. Uzun müddət müqavilə bağlandı, icarəyə götürdük, 60 min manatdan artıq icarə haqqı verdik, sonra müqaviləni pozdular, bizə özəlləşdirməyə qoymadılar. Bu haqda dəfələrlə Kərəm Həsənova, Miri Qəmbərova müraciətlər yazmışam, ərazənin surəti və onların göndərdiyi cavab məktubunu verəcəm sizə. Heç bir şey alınmadı, üstəlik, Miri Qəmbərov həmin ərazini ötən il satdı Miqrasiya Xidmətinə. Bizimlə bərabər bir gün fərqi ilə, iki müqavilə bağlanıb. Nömrələri 3804 və 3805. Bizimki kənarda qalıb, amma 3805 özəlləşib.\nO 90 sotu da dediyim kimi, özəlləşdirmədilər Əmlak Komitəsindən, sədr müavini Rauf Cəlilovun, Rüstəm Şahbazovun imzası ilə müxtəlif cavablar aldıq. Günlərin birində isə Abşeron topdansatış müəssisəsi bizə məxsus 1 hektar 40 sot sahəni özəlləşdirdi. Həmin sahə satılandan sonra bazamızın dəmiryol qovşağı iflic vəziyyətə düşüb, xətt ləğv olunub.\n- Hansı addımları atmaq niyyətindəsiz?\n- Hələlik mətbuat vasitəsilə ölkə prezidenti cənab İlham Əliyevin diqqətinə çatdırırıq ki, bu qədər qanunsuzluqlar var, “Azkontrakt” ölüb, işləmir, 18 ildi camaat hamısı müflis olub, iş yoxdur, iş yerini itiriblər, üstəlik də təchizatı bilən bir nəfər belə qalmayıb, hamısı Miri Qəmbərovun vaxtında baş götürüb gedib. Istəyirik ki, ölkə rəhbəri bütün bunları nəzarətinə götürsün və tədbir görülsün!\n- Sonuncu sual: Sizi üzlük materialını idarənin fasadına vaxtında vurmamağa görə işdən çıxarıblar...\n- Mən yuxarıda dedim, bu işi vaxtında yerinə yetirmişəm, bu barədə sizə də təqdim etdiyim Akt var... Mənim hüquq və vəzifələrim Miri Qəmbərovun 16 yanvar 1998-ci ildə imzaladığı və Ədliyyə Nazirliyinin (19 yanvar 1998-ci il tarixli) təsdiqləyib qeydə aldığı “Nizamnamə”də öz əksini tapıb. Orada mənim üzlük materiallarını fasada necə və hansı müddətdə vurmağım yazılmayıb... Miri Qəmbərovun həmin qanunsuz əmrinə gəlincə, bu barədə məhkəməyə müraciət edilib və məhkəmə prosesi başlayanda sizi də prosesə dəvət edəcəyəm... Bundan əlavə, Miri Qəmbərov 5 dekabr 2007-ci ildə mənə verdiyi “Xasiyyətnamə”də mənim əvəzolunmaz rəhbər işçi olduğumu göstərib. Buna sözü nədir? Necə olur ki, mən əvvəl yaxşı işçi idim, indi Miri Qəmbərovun balansımızda qalmış 0,85 sot torpağı satması lazım gələndə pis işçi oluram??? Qoy Miri Qəmbərov Prezident fərmanına rəğmən bircə müqavilə göstərsin ki, xarici ölkələrlə müqavilə bağlayıb. Varmı? Yoxdur!\n24 iyun 2015 10:10 #: 1\nYenede edaletsizlik,pul davasi,sher-bohtan. ALLAH sebir versin.


'Qebele' – 'Sumqayit' matcinda qalib mueyyenlesmeyib - Azadliq Xeber\n‘Qebele’ – ‘Sumqayit’ matcinda qalib mueyyenlesmeyib\n'Qəbələ' - 'Sumqayıt' matçında qalib müəyyənləşməyib\n2 Aprel, 2018 18:58 xeber – Futbol üzrə Azərbaycan Premyer Liqasında XXI turun daha bir görüşü keçirilib.\n“Report”un məlumatına görə, Qəbələ şəhər stadionunda “Qəbələ” “Sumqayıt”ı qəbul edib.\nQarşılaşma 1:1 hesabı ilə başa çatıb. Matçda ilk qolu 55-ci dəqiqədə meydan sahiblərinin futbolçusu Stiven Monroz vurub. Görüşün 82-ci dəqiqəsində isə “Sumqayıt” Nicat Qurbanovun qolu ilə hesabı bərabərləşdirib.\nBu bərabərlikdən sonra “Qəbələ” xallarını 40-a çatdırıb və komanda lider “Qarabağ”dan 10 xal geri qalır. “Sumqayıt” isə 35 xalla 3-cü pillədə qərarlaşıb.\nTura saat 19:30-da start götürəcək “Neftçi” – “Səbail” matçı ilə yekun vurulacaq.\nQeyd edək ki, ilk oyun günündə “Kəpəz” “Zirə” ilə 0:0, “Qarabağ” isə “Keşlə” ilə 1:1 hesablı heç-heçə edib.


Hətta türmələr də…\nMİLLİ İDEOLOGİYANIN ACIĞINA\n90-cı illərin axırında ideya qıtlığı yaşayan Prezident Aparatı qəfildən belə bir çağırışla çıxış etdi ki, bizim bütün bəlalarımızın baisi milli ideologiyamızın olmamasıdır.\nBir tanışım bir-neçə il sonra «Space»in gecə proqramında neyçünsə birdən Heydər Əliyevdən sitat gətirdi: «Bakı mənə nə edib?» soruşmazdan əvvəl özünə sual ver: sən Bakıya nə etmisən? O zaman mən qayıtdım ki, əvvəlcə Bakı etməlidir ki, sonra «bəs, sən Bakıya nə etmisən» soruşa biləsən.\nƏslində Bakı ilə bağlı «sən nə etmisən?» sorusu Con Kennedinin Amerika gənclərinə söylədiyinin çevrimi, perefrazıdır: «özündən soruş: mən Amerika üçün nə etmişəm?!». Bu sözlər Azərbaycan dövlət adamlarının indi də yaman xoşuna gələr. Ancaq onlar unudurlar ki, Kennedinin bu ərkindən qabaq neçə onillər Amerika gənclərinə çoxlu faydalar vermişdi və ancaq bundan sonra Kennedinin minnət etməyə ərki çatmışdı.\nBax, milli ideologiyanın olmasında Azərbaycanı fəlakətdən çıxarmağın əlacını görənlərə cavab olaraq bəndəniz bir-iki yazıda və bir-iki TV çıxışımda, bir az da acığa düşüb qəsdən kobud materializmə söykənən formula atdı: adamları milli ideologiya ilə vətənsevər edib vətən üçün ürəkdən çalışan etmək olmaz. Siz Azərbaycanı YAŞAMAQ ÜÇÜN SƏRFƏLİ MƏMLƏKƏT edin, görün, öz dilində danışmaqdan həzz alan, bu məmləkəti ürəkdən sevən nə qədər yeni adamlar peyda olacaq.\nYAŞAMAQ ÜÇÜN SƏRFƏLİ MƏMLƏKƏT İDEYASINA İRONİK ARQUMENTLƏRDƏN\nSöylədiyimə sübut kimi deyim: bizim müğənnilər ekrandan hissiyyatla «millətimə qurban olum» deyəndə onlara inanıram, çünki çörəkləri bu millətin toylarından çıxır və toylar Azərbaycanı onlar üçün SƏRFƏLİ MƏMLƏKƏT edir. Mən bizim nazirlərin, oliqarxların yabançı ölkələrdə yaşayan balalarının bəzən vətənsevərliyinə də inanıram. Çünki bu Azərbaycan bu milli psixologiyası ilə onları bu qədər varlı edib, niyə də patriot olmasınlar?!\nHEÇ DƏ NƏZƏRİ OLMAYAN NƏTİCƏ\nBuradan çıxan sonuc: məmləkəti hamıya sərfəli etmək olmaz, ancaq böyük çoxluğa sərfəli edəndə həmin böyük çoxluğun da böyük çoxluğu vətənpərvər olur və ölkə üçün vətənpərvərlikdən doğan yaxşıları edir. Etməyəndə isə Kennedilər ərklə soruşur: sən bu məmləkətə nə etmisən?!\nYAŞAMAQ ÜÇÜN SƏRFƏLİ MƏMLƏKƏT İDEYASINA AÇIMLAR\nİndi isə «yaşamağa sərfəli məmləkət» deyimini qaba materializmdən çıxaraq. «Sərfəli məmləkət» yalnız qarınla bağlı olmur, İnsan Haqlarına böyük qarantiyalar olan məmləkət də «sərfəli məmləkətdir». Yoxsulluq uzun sürən toplumlarda İnsan Haqlarına böyük qarantiyalar olursa, bəzən xaosa gətirib çıxara bilər. Ancaq mənim dərin inamıma görə, İnsan Haqları elə mexanizmdir ki, yoxsulluq sürən toplumda əvvəl-axır işləri düzəldən hökumətlərin tapılmasına və seçilməsinə gətirib çıxarır. Azərbaycanda isə «sərfəli məmləkət» ideyasına cavab verən heç nə görmürəm. Bütün məmurlar, bir xeyli Ali məktəb müəllimləri, bir xeyli zabitlər və s. bu məmləkətin «yaşamaq üçün sərfəli olmaması» ideyası üçün əllərindən gələni edib sonra da mat qalırlar: «bunlar niyə belədir?!»\nSözsüz, elə «idealist» azərbaycanlılar olub və var ki, bu məmləkət sərfəli olmayanda belə onu ya türkcəyə, ya muğama, ya İslama, yə Şərqçiliyə görə sevib özlərini fəda ediblər. Ancaq belə idealistlər həmişə olsalar da, söhbəti onlardan etmirəm. Böyük çoxluqdan edirəm. Bu böyük çoxluğun isə psixolojisi elədir ki, məmləkətə deyir: əvvəl sən mənə yaxşı ol, sonra mən sənə yaxşı olaram.\nBu milləti ürəklərində söyən rəsmilər, müəllimlər, məmurlar bilməlidirlər ki, tutduqları yerlərinə görə «əvvəl sən mənə yaxşı ol» sözləri birinci onlara yönəlir və birinci onlar sorumludurlar.\nVə axırda bir nəsnəni də deyim. Batıda türmələrin insan ləyaqətinə uyğun olmasının bir hikməti ağlıma gəldi. Güman ki, türmələr belədir ki, insan ora düşəndə belə, ölkəsinə nifrət etməsin. Türmələr də «yaşamğa sərfəli məmləkət» ideyasına qulluq etməlidir.


“Səkizinci kilometr” bazarında satıcılar karantin rejiminə əməl etmirlər - REPORTAJ | Hafta.az\n15:56 14.05.2020 Müəllif:Qələndər Xaçınçaylı\nÖlkəmizdə karantin rejimi yumşaldılıb. Lakin bu o demək deyil ki, COVİD-19 xəstəliyinə insanlar yoluxa bilməz. Xəstəliyin əhali arasında yayılmaması üçün hər bir insan gigiyenik qaydalara əməl etməli, bir-biri ilə ara məsafəsi saxlamalı və qoruyucu vasitələrdən mütləq istifadə etməlidirlər. Bəs görəsən, paytaxtda kənd təsərrüfatı məhsullarının satışı bazarlarında karantin rejiminin qaydalarına necə əməl edilir?\nBu dəfə Bakının ən böyük bazarı olan “Səkkizinci kilometr” bazarına üz tutduq Bazarda çörək və lavaşlar salafana qoyulmadan açıq havada satılırdı. Burada alıcı çox olduğu üçün ara məsafələrdən sərbəst hərəkət etmək olmurdu. Bazarın içi təmiz və səliqəlidir. Amma əksər alıcı və satıcılar gigiyenik qaydalara əməl etmirdilər. Satıcılar əlcək və qoruyucu maska taxmırlar. Heç kim də bu qaydalara mütləq riayət olunmasını tələb etmirdi.\nMehman adlı satıcı maskadan və əlcəkdən istifadə etməyini söyləyir. Ən çox alça, çiyələk satır. Niyə maskadan istifadə etmədiyini soruşduqda isə sadəcə gülümsəyərək başını aşağı salır.\nRövşən adlı digər satıcı da da maska və əlcək yoxdur. Onun da sualımıza reaksiyası həmkarından fərqlənmir. Bir-iki nəfəri çıxmaq şərti ilə bütün satıcılar karantin rejiminə əməl etmirdilər. Qoruyucu maskalardan istifadə olunmur. Onlardan bunu tələb edəndə isə əksəriyyət bu xəstəliyin varlığına şübhə ilə yanaşdığını söyləyirlər. Digərləri maskalarının olduğunu və ondandan istifadə edəndə havalarının çatmadığını deyirlər.\nƏt və ət məhsulları satılan sahəyə də getdik. Ət satan qəssabların da heç biri qoruyucu maskadan və əlcəkdən istifadə etmirdilər. Çörək və lavaşların niyə açıq satıldığını, qablaşdırılmadığını soruşanda isə satıcılar bunun onlara baha başa gəldiyini deyirlər.\nXatırladaq ki, “8-ci kilometr” bazarı üç yerə bölünüb. Yəni bazarın üç sahibi var.\nGirəcəkdəki bazarın mühasibi Nazim bəy “Həftə içi”nə bazarda aparılan təmizlik işlərindən danışdı. Onun sözlərinə görə, hər axşam, yəni bazar bağlanandan sonra təmizlik və dezinfeksiya işləri aparılır:\n”Hətta dərman peraparatlarını, aparat, eynək və kostyumuna kimi özümüz almışıq və hər axşam işçilərimiz tərəfindən bazarın ərazisini dezinfeksiya edirik. Hətta satıcılara maskanı da özümüz alıb paylamışıq. Ehtiyat halında maskamız var. Gəlib pulsuz götürüb istifadə edə bilərlər. Biz satıcılardan ancaq yer haqqını tələb edə bilərik. Onları məcbur edib deyə bilmərik ki, niyə maska taxmırsınız? Bu bizim səlahiyyətimiz xaricindədir. Sadəcə bu haqda satıcılara tövsütə edə bilərik. Alıcılar da çoxdur. Əksəriyyətində də maska yoxdur. Əlbəttə bu olduqca təhlükəlidir. Bunun üçün bir mexanizm, dövlət nəzarəri olmalıdır. Maskadan istifadə etməyən insanlara qarşı ciddi ölçü götürülməlidir. Bizim də elə bir səlahiyətimiz yoxdur. Amma TƏBİB-in verdiyi göstərişlərə, karantin rejiminə uyğun olaraq əlimizdən gələni edirik. Bazarın içərisində də gördüyünüz kimi səliqə-səhman özünü göstərir”.\nDigər bazarların sahiblərini və məsul şəxslərini isə tapa bilmədik.\nOxunma sayı 107


İcarəyə götürdüyü fermada narkotik becərdi - VİDEO - Azinforum.az İnformasiya Portalı\nAna səhifə / Araşdırma / İcarəyə götürdüyü fermada narkotik becərdi – VİDEO\nİcarəyə götürdüyü fermada narkotik becərdi – VİDEO\nAğsunun Ülgüclü kənd sakini, 1960-cı il təvəllüdlü Təvəkkül Mayıl oğlu Məmmədov rayon polis şöbəsinin əməliyyatçıları tərəfindən keçirilən tədbirlər nəticəsində saxlanılıb.\nOnun Ağsu çayının sağ sahilində, Zərqava kəndi ərazisində icarəyə götürdüyü fermada qanunsuz olaraq əkib-becərdiyi 64 ədəd çətənə kolu aşkarlanaraq götürülüb. Əvvələr 1 dəfə məhkumluq həyatı yaşayan Təvəkkül Məmmədov narkotik tərkibli bitkiləri özünün istifadəsi məqsədi ilə əkdiyini bildirib.\nSaxlanılan Təvəkkül Məmmədov çətənə kollarını öz istifadəsi üçün əkdiyini və bu əməlindən peşman olduğunu bildirib. “Məmmədov Təvəkkül Mayıl oğlu törətmiş olduğu əməli səmimi olaraq etiraf edib və əməlindən peşman olduğunu bildirib.\nHazırda faktla bağlı Azərbaycan Respublikasının Cinayət Məcəlləsinin 237.2.3-cü maddəsiylə cinayət işi açılıb və istintaq tədbirləri aparılır” – deyə müstəntiq Niçat Əhmədzadə bildirib. Polis əməkdaşlarının keçirdikləri əməliyyat tədbirləri zamanı Təvəkkül Məmmədovun qanunsuz olaraq saxladığı 1 ədəd ov tüfəngi də müsadirə olunaraq götürülüb. (Region TV)\nÖncəki “Ölənlərin sayını şişirdirlər ki,..” – Rəfael Cəbrayılov\nNövbəti Dövlət qurumlarından informasiya almaq çətinliyi – Jurnalistlər danışır


09.07.2021 20:15 / İQTİSADİYYAT\nİyulun 9-da “Azərbaycan Sahibkar Qadınlar” İctimai Birliyinin təşkilatçılığı ilə “Qadınların sahibkarlıq fəaliyyətinin inkişafında medianın rolu” mövzusunda dəyirmi masa keçirilib.\nİyulun 9-da “Azərbaycan Sahibkar Qadınlar” İctimai Birliyinin təşkilatçılığı ilə “Qadınların sahibkarlıq fəaliyyətinin inkişafında medianın rolu” mövzusunda dəyirmi masa keçirilib. Tədbir 22 iyul - Mili Mətbuat Gününə həsr olunub. Tədbirdə İkinci Qarabağ müharibəsi şəhidlərinin xatirəsi bir dəqiqəlik sükutla yad edilib.\nAZƏRTAC xəbər verir ki, “Azərbaycan Sahibkar Qadınlar” İctimai Birliyinin sədri Zemfira Ağayeva qeyd edib ki, sahibkarlığın inkişafı və qadın sahibkarlarla bağlı tədbirlərin keçirilməsi gənc sahibkarların maarifləndirilməsində, onlara peşə təhsili verilməsində mühüm rol oynayır və təşkilatımız belə tədbirlərə dəstək göstərir. “Azərbaycan Sahibkar Qadınlar” İctimai Birliyi 11 min 830 gənc sahibkar xanımı həm peşəyönümlü sahəyə yönəldib, eyni zamanda, onları sahibkarlığa cəlb edib.\n“Sahibkarlığın inkişafında sahibkar qadınların rolu böyükdür. Prezident İlham Əliyev və eləcə də dövlət nümayəndələri sahibkarlıq sahəsinə dəstək göstərirlər. Sahibkar qadınların inkişafı dövlətin sahibkarlığı dəstəkləməsi sayəsində mümkün olub”, - deyə Z.Ağayeva bildirib.


Türkiye qırıcıları İŞİD hedeflerini bombardıman etdi - Azadliq Xeber\nTürkiye qırıcıları İŞİD hedeflerini bombardıman etdi\nTürkiyə qırıcıları İŞİD hədəflərini bombardıman etdi\n07:58 xeber – Türkiyə Hərbi Hava Donanmasına aid “F-16” qırıcıları səhərə yaxın İŞİD mövqelərini bombardıman ediblər. Azadlıq.az xəbər verir ki, anspress-in məlumatına görə, səhərəyaxın saat 03.30-da (Bakı vaxtıyla05.30) Diyarbəkir əsas Jet bazasından Türkiyə Silahlı Qüvvələrinə (TSK) aid 4 ədəd “F-16” qırıcısı 5 dəqiqəlik intervalla havaya qalxıblar. Kilis vilayətinin Seve kəndi ilə həmsərhəd olan Suriyanın Havar kəndinin yaxınlığında həyata keçirilən əməliyyat zamanı həyata keçirilən bombardımanın səsi Kilisdə də eşidilib.\n“F-16” qırıcı təyyarəsi\nXatırladaq ki, iyulun 20-də gündüz saatlarında Türkiyə Şanlıurfa vilayətinin Suruc rayonunda kamikadze terrorçunun aksiyada törətdiyi partlayış nəticəsində 32 nəfər ölüb, yüzdən çox insan isə müxtəlif dərəcəli bədən xəsarətləri alıb. Yaralılar arasında vəziyyəti ağır olanlar olduğundan ölü sayının çoxalacağı istisna olunmur.\nTSK xüsusi təyinatlı desantları\nBu hadisəni bəhanə edən PKK tərəfdarları Türkiyənin müxtəlif şəhərlərində zorakılıqlar və hətta ölümlə nəticələnən aklsiyalar keçiriblər. Türkiyə hökuməti isə bu cür aksiyalara son verməsi üçün PKK və onun siyasi qolu HDP-yə son dəfə xəbərdarlıq edəcək.\nÖtən gecə isə Türkiyə Silahlı Qüvvələrinin (TSK) 60 xüsusi təyinatlı desantdan ibarət 2 taboru İŞİD-in nəzarətində olan Suriyanın Ayyaşə kəndinə girib. Sərhəddən 9 km içəriyə girən desantlar kəndə nəzarəti ələ keçiriblər.\nBeynelxalq Energetika Agentliyi nefte telebat proqnozunu artirib\nQlobal kriptovalyuta bazarinda 'kicik'lerin yukselisi genislenib\nTurkiye sefiri: 'ABS-in Qudsle bagli atdigi sehv addimdan geri cekileceyine inaniriq' – MUSAHİBE\nCenubi Amerika Kubokunun sahibi mueyyenlesib\nDini Qurumlarla İs uzre Dovlet Komitesi radikalizmle bagli novbeti tedbirini kecirib\nBu gun 12 merkezi bankin iclasi kecirilecek


Test imtahanından uğurla keçən şəxslərin sertifikat əldə etmək üçün qeydiyyatına başlanılıb - TURAZ.ORG Test imtahanından uğurla keçən şəxslərin sertifikat əldə etmək üçün qeydiyyatına başlanılıb - TURAZ.ORG\nSevinc İbrahimzadə Sentyabr 20, 2021 2 min read\nİnzibati rəhbər vəzifələrə (A növü) aid olan vəzifə qrupları üzrə sentyabrın 19-da keçirilən test imtahanından müvəffəqiyyət əldə etmiş şəxslərin nəzərinə!\nİnzibati rəhbər vəzifələrə aid olan vəzifə qrupları (AB, AC) üzrə dövlət qulluğuna qəbul üçün 2021-ci il sentyabrın 19-da keçirilən test imtahanından müvəffəqiyyətlə keçən namizədlər sertifikat əldə etmək üçün 1 oktyabr saat 23:59-dək https://eservices.dim.gov.az/dqq/Xidmet/CertReg linkinə daxil olaraq müraciət formasını doldurmalıdırlar. Namizədin təqdim etdiyi məlumatların düzgünlüyünün yoxlanılması məqsədi ilə aşağıdakı sənədlərin “skan” edilmiş surətləri formaya əlavə edilir:\nƏmək kitabçasının surəti (olduğu halda);\nAd, soyadında hər hansı dəyişiklik olunan şəxslər müvafiq halı təsdiq edən sənədin surətini (nikah şəhadətnaməsi, məhkəmənin qərarı və s.).\nQeyd edək ki, imtahanda AB3 altqrupu üzrə 1 nəfər, AB4 altqrupu üzrə 2 nəfər, AC1 altqrupu üzrə 2 nəfər, AC3 altqrupu üzrə 3 nəfər, AC4 altqrupu üzrə 3 nəfər olmaqla, ümumilikdə 11 namizəd uğur qazanıb.\nPrevious Rusiyada universitetə silahlı basqın olub, ölən və yaralananlar var\nNext “Azərişıq” Kəlbəcərin küçələrinə işıq verib


Astroloji varsa, astrologiya bir elmdir. Sözü göstərir ki, astrologiya ulduzların elmi. Astroloji ən böyük elmlərdən biri olduğuna inanırıq, amma inanırıq ki, astrologiyadan bəhs edən və gələcək hadisələri qabaqcadan izah edənlərin böyük əksəriyyəti astrologiyanın bəzi fiziki aspektlərindən ən azı bir şeyə sahibdir. . Astroloji və məlum astrologlarda çox az inanırıq. Bir astrolog, kosmosda cisimləri, daxili və xarici işlərini, bir-birinə olan münasibətlərində bu orqanlardan gələn təsirləri və hərəkətləri və bu təsirləri idarə edən və idarə edən qanunları bilən insanlardan biridir. bir-birinə olan münasibəti və insanlara qarşı hərəkətləri.\nBir astrolog bütün bunları biləndir, ancaq bir astrolog, bildiyini danışan biri deyil. O bilir ki, o, bir astrolog kimi qalmayıb keçmişdə baş verən hadisələri təkrarlaya bilməyəcək, ya da gələcək hadisələri proqnozlaşdırır və xidmət üçün pul alır. Bir astrolog, sözün əsl mənasında, dünyanın ulduzlarını və dünya üzərində yuxarı qaldıqları üçün, ulduzların və "ulduzların" dediyi hər şeyi bilən olmaq üçün. həqiqətən də astronomiya kimi bir elm izləyiciləri tərəfindən bilinir. Astronomiya göy cisimlərinin hərəkətləri, ölçüsü, məsafəsi və fiziki konstitusiyası ilə məşğul olur. Astrologiya, astronomiyanın gizli və gizli elmidir. Biz göy adlandırdığımız parıltıların bu kiçik nöqtələrinə görə, hər hansı bir astronom və ya astrolog bu mövzu altında yazanlardan daha çox danışdı.\nUlduzlar insan həyatı və maraqları ilə əlaqələndirirlər ki, onları təqdir edə bilərik və anlaya bilərik. Onlar həmişə insan ağılının maraqlarını saxlayacaqlar.\nDoğum anı, eqonun gələcəyi üçün vacibdir, çünki o zaman ən kritik vəziyyətdədir və alınan bütün təəssürat uzunmüddətli nəticələrə səbəb olacaqdır. Bundan sonra nə edilsə yaxşıdır. Doğum anında baş verən təsirlər gələcək həyatına təsir göstərməlidir, çünki təsirin üstünlüyü sayəsində həssas astral bədənə təsir edəcəkdir. Dünyaya gəldikdən əvvəl, bədən öz valideyninin fiziki həyatında ruzi ilə bağlıdır. Dünyada yalnız vekil tərəfindən yaşayır. Fiziki dünyada bir dünyada yaşayır. Hələ hələ öz nəfəsini nəfəs almamışdır, bu, müstəqil həyat həyatının başlanğıcıdır. Doğum anında cəsəd valideynlərindən ayrılır və artıq proksi ilə nəfəs alır, ancaq öz nəfəsini öz ana eqosundan çıxarır. Bədən artıq xarici dünyadan qalıb və ya qorunmadığı üçün anasının cəsədinə təsir edir; dünyanın hər hansı bir fiziki qoruması və örtüyü olmadan, öz bədənində yaşayır. O dövrdə üstünlük təşkil edən bütün təsirlər yeni doğulmuş astral bədənində özünü büruzə verir, sonra da təmiz bir film və ya plastinka bənzəyir, bütün təəssürat və təsirləri qəbul etməyə hazırdır ki, bu da fiziki orqan ola bilər. erkən həyatında yara izi və ya marka daşıyırlar. Buna görə doğum anı vacibdir və dünyada həyatdan sonra təsir edəcək.\nDünyaya doğum anı olduğumuza inanırıq ki, birinin taleyini təyin edə bilərik, amma biz inandığımız taleyi həmişə həll edir. Qərar, doğum anında alınan təkan uyğun olaraq tam olaraq yaşamağa hazır olduqda ancaq doğumda təyin olunur. Doğum anında bebeğin astral bədəni həssas bir həssas fotoqrafik plaka kimi. Dərhal fiziki dünyaya məruz qalır, üstünlük təşkil edən təsirlər ona təsirlənir. Bebekin ilk nəfəsi kəskin həssas bədənə təsirlər və təəssüratlar yazır və bu təəssüratlar, yeni doğulan bebeğin astral bədəninə bir təəssürat qəbul edildiyi və fotoqrafik plaka üzərində saxlanılması ilə eyni şəkildə bükülür. Birinin taleyinə görə yaşamaq, buna görə də göstərilən təklifləri yerinə yetirmək və doğuş anında alınan təəssüratlara görə yaşamaqdır. Bu təəssüratlar bədənin inkişafı və ağılın istifadəsi ilə inkişaf etdirilir. Bu təəssüratlar arxa planda qalır və şəkillərini ağıllara atır və ağıl bu şəkillərə verdiyi taleyinə malikdir. Bu, ağıl, təəssüratlardan gələn dəlillərə və təkliflərə görə hərəkət edə bilər və ya qəbul edilən təəssüratlardan tamamilə fərqli bir yol tapa bilər. Bütün bunlar ağıl və ya eqodan, yetərincə güclü olub və dünyadakı doğuşdan təsirləri təklif etdiyi başqa bir iş görməyinə bağlıdır.\nKarma düşündüyü və görülən işlərin nəticəsidir; nə düşündüyünü və həyata keçdiyini onun taleyi, amma hərəkət və taley yalnız müəyyən bir müddətə tətbiq edilir. Burada təklif olunan müddət bir ömürdür. Buna görə dövr, bu dövr üçün bir karmadır; bu dövr dünyada dünyaya gələn bədənin həyatıdır. Bir həyatdakı insanın düşüncələri və hərəkətləri növbəti həyatın şərtlərinə səbəb olur və gətirir; doğumda üstünlük təşkil edən təsirlər keçmişdə və o günlərdə gözlədiyi şeylərin göstəriciləridir. Doğum anı, bu səbəbdən, həyatın karma ilə uyğunlaşması və əməkdaşlığı olmalıdır, çünki bu karma və ya hərəkətlərin nəticəsi.\nPlanet təsirləri insan karma və ya taleyi idarə etmək üçün istifadə olunur. Əgər belədirsə, niyə azad olacaq?\nBəli, taleyi müəyyənləşdirmək və həyata keçirmək üçün planet təsirləri və digər bütün təsirlər tətbiq olunur. Amma bir insanın taleyi o özü verdiyi şeydir. Onun bugünkü taleyi nə üçün qəbul edilə bilməz; buna baxmayaraq onu təmin etdi və qəbul etməlidir. Bir adamın xoşuna gəlməyən bir şey verməyəcəyini və buna görə istəmədiyi taleyi təmin etməyəcəyini söyləyə bilər. Belə bir etiraz qısa baxışdır. Bir insanın seçdiyi və ya özü və ya başqaları üçün təmin etdiyi seçmə bacarığına və təmin etmə imkanlarına bağlı olmalıdır. Çox vasitəsi olan bir cahil gənc, ya da kiçik bir vasitəsi olan yaşlı adam, hər birinin seçdiyi və təmin etdiyi məlumat və vasitələrə görə fərqlidir. Uşaq seçdiyi və özü üçün bir oğlan kimi atdığı kimi, sonrakı illərdə qiymətləndirilən heç bir şey olmayacaqdır, çünki oğlan bilik yaşı ilə və şeyləri qiymətləndirir, uşaq oyuncaq və ya bibər isə nəticə etibarilə az sayda olur. Müqaviləni yerinə yetirmək üçün az qərəzli qərar verən şəxs müqavilə ilə bağlı olsa da, çox təəssüf ki, müqavilənin mahiyyətini öyrənmək olar. O etiraz edə bilər, amma etiraz onu öhdəliyindən azad etmir. .\nHal-hazırda, ya da keçmiş həyatında, onun taleyi adlandırdığı üçün müqavilə var. Bu, öz karma və ya etdiyi müqavilədir. Bu, sadəcə. Birinin azad iradəsi istəksizcə arzu etmək istəməyəcəyindən və ya əldə etmək istədiklərindən asılı deyil, amma nə edəcəyinə qərar verir. Dürüst bir adam bir müqaviləni pozmağı və ya məsuliyyətlərini necə azad etməyi planlaşdırmaq üçün enerji sərf etməz. Vicdanlı adam müqaviləsini necə doldurmalı və onun məsuliyyətlərini necə yerinə yetirməsi ilə məşğul olur. Eyni zamanda, əgər müqavilə və ya öhdəlikləri istənməyən kimi görsəydisə, o, belə bir müqavilə etməyəcək və məsuliyyətini özünə borc verməyəcəkdir. Belə müqavilə və məsuliyyətlər özü üçün yaradılan taley və ya karmadır.\nOnun iradəsi onun taleyi və karma ilə necə məşğul olacağına qərar verəndə gəlir. O, qaçmağa çalışacaq, ya da üzləşib işləyəcəkmi? Burada azad iradəsi var. Seçim yolu ilə hərəkət edəndə o, gələcək taleyini təyin edər və o, bu günə bağlı olduğuna bağlıdır.


Səudiyyə Ərəbistanı neft qiymətlərinə endirim edib | Report.az\nSəudiyyə Ərəbistanı neft qiymətlərinə endirim edib\nSəudiyyə Ərəbistanı neft qiymətlərinə endirim edib S.Ərəbistanı neft hasilatı öhdəliyindən çox azaldıb\n3 Mart , 2017 12:09\nBakı. 3 mart. REPORT.AZ/ Səudiyyə Ərəbistanı qlobal bazarda neft qiymətlərinin azalmasına səbəb olub. "Report" "Vestifinance.ru" saytına istinadən xəbər verir ki, buna səbəb S.Ərəbistanının bütün müştərilərinə endirim etməsi amili olub. Əsas endirim (0,3 dollar/barel) asiyalı müştərilərə təqdim edilib. Onlar aprel ayında nefti yeni, endirimli qiymətlə ala biləcək. Bu, son 7 ilin orta qiymətindən 2 dollar/barel ucuzdur.\nƏr-Riyadın bu qərarı neft bazarı iştirakşıları üçün sürpriz olub. Belə ki, onlar keçən ilin sonundan etibarən qiymətləri artırırdılar. Analitiklər S.Ərəbistanının bu qərarını Asiya bazarında bu ölkənin liderliyini itirməsi ilə izah edirlər. Qeyd edək ki, S.Ərəbistanı ən mühüm neft idxalçısı olan Çin bazarını fevral ayında Rusiyaya uduzub.\nXatırladaq ki, OPEC və neft hasil edən digər ölkələr 2016-cı ilin noyabrında hasilatın azaldılması ilə bağlı qərar qəbul edib. Bu qərar nəticəsində azalan hasilat və yüksələn neft qiymətləri ABŞ-da şist neft hasilatçılarının fəaliyyətini canlandırıb. Belə ki, ABŞ-da neft hasilatı 9 mln. barel/günü ötüb. Öz növbəsində S.Ərəbistanı fevral ayında hasilatı 717,6 min barel/gün azaltdığını və 9,748 mln. barel/günə çatdırdığını bildirib. Onun isə anlaşmada qəbul etdiyi öhdəliyə görə hasilatı 10,058 mln. barel/günə qədər azaltması kifayət edirdi.\nİngilis versiyası Saudi Arabia cuts oil price\nRus versiyası Саудовская Аравия снизила цены на нефть


XIII Azərbaycan Beynəlxalq Təhsil – “EduExpo” sərgisinə maraq böyük idi - XALQQAZETI.COM\nXIII Azərbaycan Beynəlxalq Təhsil – “EduExpo” sərgisinə maraq böyük idi\nOktyabrın 10-dan başlanan XIII Azərbaycan Beynəlxalq Təhsil – “EduExpo” sərgisi başa çatır.\nBakı Ekspo Mərkəzində keçirilən tədbirə müxtəlif orta və ali təhsil müəssisələrindən gələn şagird və tələbə-gənclərin çoxluq təşkil etməsi sərgiyə marağın yüksək olduğundan xəbər verir. Sərgidə ölkəmizin ali təhsil müəssisələri ilə yanaşı, Almaniya, Avstriya, Belarus Respublikası, Birləşmiş Ərəb Əmirlikləri, Fransa, Çexiya, İsveç, Özbəkistan, Polşa, Qazaxıstan, Latviya, Litva, Macarıstan, Niderland Krallığı, Rumıniya, Rusiya Federasiyası, Sinqapur, Türkiyə, Ukrayna kimi ölkələrin universitetləri barədə məlumatlar təqdim edilir.\nSərgiyə gələnlər arasında Bakı şəhəri general M.Əsədov adına 29 saylı orta məktəbin müəllim və şagird heyəti fəallığı və mütəşəkilliyi ilə seçilirdi. Məktəbin direktoru Reyhan Ələkbərova təhsil sərgisi ilə bağlı öz təəssüratlarını bizimlə bölüşdü. Dedi ki, təhsil sərgisinin ənənəvi olaraq keçirilməsi müsbət haldır. Ötən illərdə olduğu kimi, bu il də sərgiyə qatılmaq üçün yerli və xarici universitetlərin nümayəndələri ölkəmizə gəlmişlər: “Sərgidə ölkədə və regionda təhsil sahəsində aparıcı yerli və xarici ali təhsil müəssisələrinin, təhsil mərkəzlərinin, dil kurslarının, eləcə də xaricdə təhsil üzrə konsaltinq şirkətlərinin stendləri ilə tanış olduq. Aldığımız bilgilər məktəbimizin müəllim və şagird heyətində də müsbət təəssürat yaratdı. Şagirdlərimiz arzuladıqları universitetlər barədə ətraflı məlumat əldə etdilər. Sevinirəm ki, bu cür sərgilər şagirdıərimizə imkan verir ki, tələbə olmaq arzusunu reallaşdırmaq üçün hərtərəfli tanış olaraq düzgün seçim etsinlər. Ümid edirəm ki, bu sərgi yuxarı sinif və bu ul məzun adını alacaq şagirdlərimiz üçün xüsusilə faydalı olacaq”.\nDaha sonra məktəbin məktəbin riyaziyyat müəllimi, “Qızıl qələm” mükafatçısı və “İlin müəllimi” medalına layiq görülmüş Yeganə Baxşəliyeva şagirdlərinin təhsil sərgisinə olan marağından razı qaldığını bildirdi. Qeyd etdi ki, bu sərgi həm yerli, həm də xarici ali təhsil müəssisələrinə əsas hədəf auditoriyası – şagirdlər və onların valideynləri ilə görüşlərin keçirilməsi, eləcə də işgüzar əlaqələrin qurulması və möhkəmləndirilməsi üçün imkan yaradan unikal platformadır. Odur ki, şagirdlərimiz və müəllimlərimiz də bu cür tədbirlərdən yüksək səviyyədə yararlanmalıdır. İnanıram ki, şagirdlərimiz arzuladıqları universitetlərin tələbələri olmaq üçün çox çalışacaq, müəllim və valideynlərini sevindirəcəklər.\nQeyd edək ki, sərginin baş sponsoru “Kapital Bank”dır. Sərgi Təhsil Nazirliyi, Azərbaycanda İxracatın və İnvestisiyaların Təşviqi Fondu (AZPROMO), Azərbaycan Respublikasının Kiçik və Orta Biznesin İnkişafı Agentliyi (KOBİA) və Azərbaycan Respublikası Sahibkarlar (İşəgötürənlər) Təşkilatları Milli Konfederasiyası (ASK) tərəfindən dəstəklənir.\n12 Oktyabr 2019 12:36 - TƏHSİL